text:
Silahkan Mengisi Halaman ini Sesuai dengan identitas anda (email, web, asal kota, provinsi, profesi, dsb), atau mengisi kritik dan saran untuk kami.Terima kasih.
Buku Tamu
Permanent link to this article: http://perceka.dicianjur.com/buku-tamu
43 comments
-
gigih yudhiannisa putri
sanggar ni punya cabang di tangerang gag?kalo punya diman lokasinya?
terus biaya pendaftarannya berapa?
bles ke e-mil aku iah..
makasih..
-
iNs
Sdr. Gigih, sementara ini kami belum memiliki cabang di daerah Tangerang.
untuk pendaftaran dapat langsung menghubungi langsung sekretariat via telepon.
terimakasih.
-
sanggar tari Sunda Rancage
selamat dan suskses untuk sanggar Perceka semoga untuk kedepannya kita bisa bekerja sama. mohon kirim email !
-
Perceka
terima kasih,
semoga sukses juga untuk Sanggar Tari Rancage.
semoga kita bisa berjalan bersama.
dalam waktu dekat ini (pertengahan Nopember 2010), Sanggar Perceka akan mengadakan workshop kacapi di Majalengka, tepatnya di lingkungan Pesantren Al-Mizan, Jatiwangi.
mudah-mudahan kita dapat bertemu pada waktunya.
-
-
sanggar tari Sunda Rancage
untuk tanggalnya mohon dikabari lagi !insyaalah kami (SR sabalad-balad) pasti hadir.trimakasih banyak atas kmfrimnya !
-
Perceka
kami akan mengadakan kegiatan di Majalengka tanggal 13-14 Nopember 2010.
-
-
zaenal muhyidin
salam buat Perceka semua. Maju terus pantang mundur. eh, kang, CD pelatihan di Al-Mizan bisa dikirim gak..?
-
Perceka
waalaykumsalam. terima kasih. Bisa, akan segera kami kirimkan. sedang dalam proses editing.
-
-
Estelle
I would like to thank the Perceka team for their warm welcome, I spent 2 wonderful days with them for the May 29 performance and it was just great.
Everybody is so nice and gifted to play any instrument, sing or danse.
Please keep going on, please continue welcoming foreigners in your studio, you are the best!
Thank you for this great moment with you!
Estelle from France
-
lukman sagir
halo pak baik baik kabarnya, By B 3 Wargakarya karawang
-
Tatang Setiadi
Alhamdulillah aya barokah tinu kawasa.Kumaha samulihna? Baktos ka kulawargi di RB3 Karawang.
-
-
wisnu wirandi
sampurasun……
-
lina
parceka punya cabang di semarang??? hehe,agak susah nyari yang kayak gini di semarang…hm…
-
HD. Bastaman
Assalamu’alaikum wrwb. Hatur nuhun Ayi Tatang informasina perkawis rundayan para kasepuhan mamaos cianjuran. Alhamdulilah aya geuning nu neraskeunaranjeunna. Aya wartos di Musium Nasional Jakarta aya ph lawas taun 30’an soanten R. Etje Madjid, Ibu Anah, R. Sanusi. Cobi geura diriset ku Perceka kanggo dokumentasi seni khas pakulonan nyaeta Mamaos Cianjuran. Wass. wrwb.
-
Tatang Setiadi
Waallaikum salam wrwb.Baruk aya keneh PH na,hibar anu kalintang ageung hartosna kanggo simkuring sapiriumpi beh dituna kanggo seuweu-siwi urang jaga,insaallah urang paluruh ka museum Nasional Jkt.Hatur nuhun pangersa tina wartosna.Baktos kapara wargi nu sasurupun tur sagalindeng.hehehheh…..
-
HD. Bastaman
Assalamu’alaikum wr. wb. Hatur nuhun responna. Bade tumaros deui, dupi kulawargi Bp. Ali Djajakusumah, utamina Neng Ietje sareng Salman/Jajang di marana ayeuna? Neng Ietje mah ti aalit dirorok tur diatik mamaaos ku alm. Ibu Anah. Hoyong ngontak Mang Dadan, rehna kantos sasarengan di Jkt, manawi ayi Tatang kagungan no. hp-na. Perkawis ph lawas ti musium nasional tea dina taun 70-an kantos direkam ku Bp. Kosasih Atmadinata, nanging sabada anjeunna ngantun teu kapaluruh deui. Mugi-mugi aya keneh disimpen di Khrisna, putrana. (Ibuna Khrisna/garwana Pa Kosasih, jenenganana ibu Cucu, masih kapi putu R. Etje Majid). Pa Toto wartosna linggih di Padalarang, alamatna teu terang, mung di Bdg mah kawentar iasa mirig dedegungan. Sakitu info ti pribados. Mugi diparengkeun tepang. Wass. wr. wb.
-
Tatang Setiadi
Waallaikum salam.wr wb.Para putra Gan.Ali,araya keneh malih salman/carogena Tinoy ,janten salahsawios nu gaduh kalunguhan di instansi Daerah,Kang Dadan aya wae di gedung kesenian rupina bumi kakantun Aki Endu tos di bagikeun,ieu no Hp Kang Dadan:085860383680 atanapi 085863014467.Mangga nyanggakeun upami teu nyambung wae kontak simkuring 081932279493.Haturnuihun Wasalam:.Tatang S
-
HD. Bastaman
Assalamu’alaikum wr. wb. Alhamdulillah, ku kasaean Ayi Tatang, pribados tiasa ngontak Kang Dadan sareng Ayi Salman, nyambung deui tatali silaturahim. Hatur nuhun Ayi Tatang. Wilujeng “Asal-usulna Hayang Pelung” nampi Hadiah Rancage. Atuh wirehna mayunan sasih siam, urang silih hapunten tina kalepatan nu karaos sareng nu teu karaos. Mugi saum urang sadaya ditampi ku Mantenna. Wilujeng saum, Ayi Tatang. Wass. wr. wb.
-
Tatang Setiadi
Waallaikum salam wr wb.Mungguh ari sareatmah kumaha wae jalanna,mana horeng kasaeanmah estu atra moal bade kamana jigna tinangtos isuk jaganing geto baris pendak deui binarung asihna Gusti. Samulihna Pangersa Simkuring sapiriumpi nyangga mugia balungbang timur dina enggoning mayunan sasih anu pinuh ku kabarokahan. Buku asal-usul Hayam pelung,saestuna mungsabagean wujud syukur simkung kanu kawasa anu parantos maparin anugrah kalintang ageungna ,mugia katampi kanggo Cianjur hususna baraya Sunda umumna.Haturnuhun.
-
ozzya
saya sedang menelusuri silsilah, ada yang tahu engga silsilah ajengan Bunikasih pendiri pesantren pertama di cianjur yang menikah dengan ibu Umamah dan punya putra salah satunya bernama Ali yang menikah dengan Mayeung ?
Terima kasih
Ozzya
-
ozzya
Assalamualaikum wr. wb.
Ngawitan simkuring ngahaturkeun silaturahmi ka para bapak miwah ibu sadayana.
Nu kadua simkuring nuju nyukcruk galur mapay laratan milarian silsilah keluarga.
Manawi aya nu uninga kana silsilah pangersa Ajengan Bunikasih anu ngadegkeun pasantren pertama di Cianjur. Anjeunna nikah sareng ibu Umamah ngagaduhan putra nu namina diantawisna Ali. Bapak Ali nikah sareng katurunan Cina anu namina Mayeung. Saur sepuh-sepuh mah simkuring teh aya katurunan tina terah bapak Ali ieu.
Ka para Bapak miwah Ibu anu uninga kana silsilah ieu, mugi kersa ngainformasikeun ka sim kuring lewat imel ozzyasky@yahoo.com
Sakitu anu kapihatur, hapunten bilih aya kalepatan, hatur nuhun kana bantosanna.
Wssalam,
Ozzya
-
Tatang Setiadi
Waallaikum sallam wr wb.saderek Ozzya,simkuring nembe muka deui ieu buku tamu.pamendak samentawis simkuring,Mama Ajengan Buni wangi anu katelah teh,wastana Mama Djarkasih.upami putra putuna sareng simkuring osok pendak upami aya kongkur Hayam Pelung da pami teu lepatmah anjeunna salah sawios pengurus HIPAPI [ himpunan peternak ayam pelung Indonesia] langkung ecesna insaallah urang baladah deui. Wasallam. Tatang Setiadi
-
ozzya
Hatur nuhun kana infona kang Tatang, mudah2an kasaean akang dibales nu langkung ku Mantenna.
Wassalam,
Ozzya
-
anggraeni dini
Mau tanya kalu untuk latihan tari boleh untuk umum? N kalo mau daftar kemana yaa? Umur saya 22 apa msh boleh ikut? Terima kasih
-
Meytri
assalamualaikum wr. wb.
Saya dari Depok ingin mencari data tentang Tembang Sunda Cianjuran khususnya permainan kacapi rincik untuk skripsi saya. Apa boleh saya mencari data di sanggar Perceka? kira-kira tanggal 26 Desember ini Sanggar Perceka tetap buka atau libur? Haturnuhun
-
Asep Nata
tetap bersemangat !!!
-
Munira
Assalamu’alaikum wr wb.
Apakah ada cabang atau sanggar rekomendasi di Bogor atau sekitar daerah Dramaga?
Sy tertarik dengan seni sunda, tepatnya alat musik kecapi.
-
yan suryanto
Assalamu’alaikum Wr Wb
Saya berniat memasukan putri saya kelas 1 SD untuk masuk sanggar beladiri dan seni rupa apakah sanggar perceka bisa memfasilitasi? tempat tinggal saya di cipanas,
Mohon info ke email saya, terima kasih…
Wassalam
Yan Suryanto
-
Tatang Setiadi
Waallaikum salam wr wb. Pa Yan, insaallah kami bisa mempasilitasi, datanglah ketempat latihan seni gerak kami di gedung kesenian Cjr, setiap hari senin dan kamis sore jam.16.00
-
holidin
aswrwb,
aduh abdi bangga ternyata cianjur banyak potensi yang harus digali baik dari aspek kebudayaan,serta sumber daya alamnya masih bagus.selamat berjuang demi gemah ripah repeh rapih loh jinawi.
salam hormat ka sadayana warga cianjur.
-
YUSUF KURNIAWAN
dimana alamat PERCEKA
-
Dede (Dezy) Sihab
Sampurasun…
Kacida bingahna simkuring mendak Situs Sanggar Perceka…
(Punten ku basa Nasional kumargi sieun lepat nyerat ah isin).
Saya orang Sunda Cianjur asli. Masa kecil saya ada didaerah Cikalong kulon yang sangat dekat dengan Petilasan Raden Arya Wira Tanu Cikundul. Ketertarikan saya terhadap sastra inggris sedikit banyak mempengaruhi saya selama ini hingga kuliah pun mengambil jurusan Sastra Inggris. Cara berfikir, Kesenian dan segala hal tentang Inggris saya pelajari. Dan seiring waktu saya ternyata merindukan lingkungan budaya Sunda, tetapi rasanya agak sulit untuk menemukan kebudayaan Sunda yang masih dijalankan oleh masyarakat Sunda sekarang.
Andai saja saya bisa jadi bagian sanggar ini…
-
Tatang Setiadi
Jl.Suroso 58. Rt 10/04 Kel.Bojong Herang Cianjur
Rampes…nun, Leres perceka gaduh niat ngamumule ajen inajen Sunda utamina ajen Budaya Cianjur,malih ayeuna bade muka program “atikan Cianjur nu Nyunda” Mangga katampi kalayan kabingahan pami aya ketug bagean ti Perceka mah.
-


c: text/html

text:
KAHATUR, Buya Syafi’i Ma’arif, nu duka nuju di mana ayana.
Sampurasun, Buya.
Kumaha, Buya séhat? Tangtos mundut téh Buya aya dina kaséhatan.
Sateuacan dugi kana dedek angen nu baris didugikeun ka Buya, peryogi diuningakeun, réhna ngagutrut nyerat ieu surat téh ngahajakeun. Bélaan cul itu, cul ieu. Hapé nu biasana ngingkring (margi nada deringna sora jangkrik) gé ngahaja sina jempé (silent). Ari margina, hoyong husu nyerat surat. Alim kaganggu sanaos ku saniskara hal anu kalintang perlu.
Buya, jagat maya téh ayeuna nuju harénghéng. Salah sawiosna seueur nu ngupat Buya. Pajar Buya teu guyub jeung batur. Kantenan sabada narongton ILC, tadi wengi. Aya nu nyebat Buya téh bedegong, kokolot begog, ngérakeun, ngomong jiga politisi, pro ka jalma kafir, ngotoran ajén ulama, malah nu dugi ka ngafirkeun Buya gé aya.
Ari ieu surat, sanés badé ngabéla Buya. Ampun paralun. Da tangtos Buya mah teu meryogikeun pasukan “pembela”. Cék ijiran, Buya mah tos langkung ti samakta kana sagala rupi akibat tina naon-naon nu kaluar ngalangkungan lisan Buya. Atuh sabalikna, moal nyalahkeun deuih. Sanés babad sanés tanding atuh uing nu laip, sepi pangarti, tuna pangabisa; jauh tanah ka langit ari kedah nyalahkeun Buya nu jembar panalar mah.
Buya, duka ti mana holna rasa ajrih dina ati ka Buya téh. Dina panengah taun 2004, mangsa uing jadi guru di SMP Plus Qurrata ‘Ayun, Ibu Néni Nurachman nawisan, “Bilih badé ngadamel kartu tanda anggota Muhammadiyah, mangga sareng. Urang koléktifkeun”. Kitu kirang langkung pangajakna téh.
Teu ngantosan pangajak nu kadua, uing giak ngumpulkeun pasaratan. “Meungpeung pupuhuna Buya Syafi’i Ma’arif,” cekéng téh. Berekah, dugi ka ayeuna, tanda tangan Buya téh napel kénéh dina kartu nu tara ingkah tina lokét—sanajan uing gé teu pati nyaho naon fungsina, da tara dipaké éta kartu téh. Sigana, pami Buya teu kantos jeneng pupuhu PP Muhammadiyah mah, uing moal kungsi boga kartu tanda anggota Muhammadiyah.
Buya, rasa ajrih téh beuki kandel mangsa uing nincak paguron luhur, kuliah di IAIN Sunan Gung Djati, panengah taun 2005. Di sékretariat Pimpinan Komisariat Ikatan Mahasiswa Muhammadiyah (PK IMM), uing mimiti wawanohan jeung bukur pamikiran Buya. Kang Sukron Abdilah (ki lanceuk) beunang disebut cukang pikeun uing geusan meuntas ka jagat inteléktual téh; kaasup neuleuman sagara wacana nu diwangun ku Buya.
Dina panengah taun 2008, uing meunang ondangan ti kadang kanca IMM Yogyakarta. Cék éta ondangan, acara téh baris dibuka ku Buya. Ku ajrih-ajrihna ka Buya, uing maksakeun indit ka Yogyakarta. Tumpak karéta ti Kiaracondong (Bandung) ka Lempuyangan (Yogyakarta). Nyalira uing téh, Buya. Miang magrib tepi subuh. Lian ti kakara tumpak karéta, uing gé kakara harita ari indit ka Yogyakarta sosoranganan mah. Tapi da teu sieun sasab. Lian ti kitu, uing gé bélaan cul kuliah sababaraha poé. Hanjakal, Buya téh henteu jol. Panitia gé teu surti, sakitu didadarkeun ku naon mana uing bélaan ka Yogyakarta, tetep teu daék nganteur tepung jeung Buya. Lantaran hanjelu, acara téh ditinggalkeun. Uing balik deui baé ka Bandung.
Atuh sataun sabadana (2009), uing jadi wartawan salah sahiji majalah politik di Jakarta. Sakali mangsa haté kuat ka seseblakan; ningali lalaki nu ceplés pisan Buya dina Trans Jakarta, basa uing mulang ti Ménténg muru ka Cempaka Putuh Tengah. Ampir-ampiran ditanya ku uing téh, tapi diteleg deui da yakin sanés Buya. Kitu tah, Buya, kaajrih uing ka Buya téh.
Kumaha ayeuna? Kaajrih uing ka Buya teu pisan laas. Malah boa kalah ngandelan. Tapi poma, uing teu meunteun bener-salahna cariosan Buya. Da cék tadi gé kapan uing mah jalma laip, sepi pangarti, tuna pangabisa. Béda jeung batur nu palinter. Pamadegan urang dina nyanghareupan pasualan nu sarua gé can tangtu akur, can tangtu béda deuih; ongkoh tepi ka ayeuna gé urang téh can kungsi paamprok. Komo deui tepi ka ngobrol ngalér-ngidul.
Uing téh ajrih pédah Buya tetep renggenek dina pamadegan nu bener mungguh Buya ku anjeun. Sarua konsisténna jeung Aa Gym nu teu leupas tina 3M. Jati diri Buya téh teu jiga kapuk nu gampang kumalayang ka mana baé; gumantung kana arah gelebugna angin. Buya mah siga karang, nu tagen nanceb dina akar nu kuat. Teu paduli digedoran ku barang teuas ti ditu-ti dieu gé. Manan leupas mah, sigana, Buya téh leuwih milih ajur.
Dalapan bulan katompérnakeun, Buya, uing remen babarengan jeung dalang. Ieu mah dalang enyaan, lain kecap injeuman nu sok dipaké ku réporter télévisi bari konotasina negatif. Bulan kamari mun teu salah mah, cék éta dalang, Buya téh ibarat Pandita dina dunya pawayangan. Ari Pandita, béda jeung Resi; najan sarua luhung ku élmu-jembar ku pangabisa, Pandita mah geus tara ieuh kagoda ku dunya-teu miharep tahta. Pandita mah teu butuh ku massa. Hiji diwuruk loba dipiara. Atuh mun aya nu ngahina-ngakaya téh Buya mah moal butuh ku nu ngabéla. Barina gé panginten saur Buya téh, “Keun baé layanan teuing, sarua baé merangan nu pinter ku nu linuhung”.
Buya, uing ngarti, yén keur Buya mah—lebah dieu mah urang téh sarua—hiji kanyataan nu lumangsung sabudeureun urang téh ibarat bawang beureum; unggal dipesék unggal aya deui cangkangna, beuki jero mesékna rupa bawang téh beuki bodas-beresih, teu siga-siga bawang beureum. Ari Buya, tangtos teu sapertos jurumasak, manan aral mésék bawang mah mending langsung dicacag baé.
Hanjakalna, Buya, Buya téh ilubiung kénéh di nagri anu can pati resep nampanan “gagasan”—utamana nu béda jeung balaréa nu leuwih réa. Da lamun enya nu disebut gagasan téh geus payu, meureun taun 2004 téh M. Amien Rais jadi Présidén éta nagri. Naha bisa kitu?
Ongkoh Buya terang ku anjeun, saméméh Pilprés 2004, M. Amien Rais medalkeun buku Selamatkan Indonésia; Agénda Mendesak Bangsa. Kurang kumaha bekénna gagasan dina éta buku téh. Uing gé nyaksian antusiasmeu kader IMM dina Muktamar di Lampung (duka taun sabaraha, hilap deui) nyanghareupan M. Amien Rais. Buku Selamatkan Indonésia; Agénda Mendesak Bangsa téh ledis, terus ménta ditandatangan ku pangarangna. Tapi lebah milih Présidén mah M. Amien Rais téh…, nya kitu téa. Matak basa Anies Baswédan ngajak “ngadu gagasan” dina hajat Pilkada DKI Jakarta, geus teg baé cekéng téh “piéléheun”. Sabaraha réa atuh di éta nagri nu beukieun kana gagasan?!
Buya, tantos Buya gé uninga, hiji persépsi masarakat éta nagri mah ngantengna téh kacida pondok. Ayeuna A, isuk-pagéto bisa robah jadi B. Buya émut kénéh kumaha ajurna FPI waktos ngadamel “Gubernur Tandingan” di DKI Jakarta? Nu ngécé-ngalédék-ngajejeléh FPI téh lain batur, dulur saimanna kénéh—ngan béda barisan. Ari Ahok, harita mah sakitu jadi “darling” sararéa. Média massa gé teu sirikna unggal usik ngondang Ahok. Ayeuna mah kapan geus malik-juralit-jumpalik.
Conto séjénna. Di nagri uing ieu mah kajadianana téh, Buya. Tapi tiasa janten dugi ka nagri Buya beritana. Émut kumaha ajurna Aa Gym waktos ngawayuh? Tong bujeng sareng batur, sareng garwana (nu kahiji) gé dugi ka kantos pipisahan—teras rujuk deui. Lah, seueur atuh kasus sanésna. Di DKI, H. Lulung nu sakitu garihal, malik deuheus ka Ahok. Atuh Yusrih Ihza gé ongkoh nya kitu téa. Sapertos kasus Anas vs SBY deuih.
Teu karaos geuing ieu surat téh tos ngambay, Buya. Neda Buya teu lepat sangki, uing mah nyerat surat téh sanés kanggé ngabéla Buya, sanés nyalahkeun deuih. Saur tadi gé uing nu laip, sepi pangarti-tuna pangabisa; jauh tanah kalangit ari kedah nyalahkeun kamandang Buya nu jembar panalar mah. Harepan uing mah Buya téh enya permana tinggal; tiasa ngiker-ngiker naon kajadian nu bakal tumiba siuk jaganing géto. Mugia Buya gé teu kaganggu kaséhatan.
Buya, hapunten, bilih seratan uing teu kahartos. Bahasana gé teu puguh lemes-kasarna. Nagri urang téh mémang tatanggaan, uing di Pasundan-Buya di Minang; tapi tangtos bénten basa indung panginten, nya.
Sakitu, Buya.
Surélék = Surat Éléktronik
Salam wanoh, pun,
Amin R. Iskandar

robotstxt: allowed

filter: keep


text:
TEPAS
Haturan wilujeng sumping ka urang sunda anu nyunda, atanapi ka singsaha wae nu kersa cunduk rurumpaheun dina ieu rohangan,maluruh kaluhungan galuh naratas kajayaan pajajaran,guguru ka urang baduy sakola ka kampung naga keur pikeun ngajaga ngariksa lemah cai nu hamo lali ka temah wadi.cag heula urang eureun tina haliah dunya, urang reret heula lengkah keur pikahareupeun. urang sami-sami meungkeut kadeudeuh simpay kanyaah,mihari silaturahmi misubur dulur pikeun batur pakumaha, ka sadayana mugi kersa cunduk masihan piwejang atanapi koment, di antos pisan ku simkuring…….wasss
seluruh tubuh melepuh tak berdaya,bulu-bulu berguguran laksana daun-daun di musim gugur,kulit-kulit merah padam tersengat panas dunia yang kian meninggi.tak ada tempat untuk berteduh melepas lelah mengeringkan peluh, semua tak berakhir tak berujung, padahal nafas seakan tersenggal tertutup awan2 yang hitam.AKU mulai mengaduh kelelahan,merintih kesakitan dan berteriak kesakitan, di antara dunia yang bergelombang,berduri dan ber-alaskan keangkuhan.semua tak peduli akan aku yang payah ketakutan, kekeringan dan kehausan.
“WILUJENG SUMPING”
24 Tanggapan to “TEPAS”
-
asssalamualaikum..sampurasun dulur…duh sim kuring reeus pisan ngaos seratan salira. Manawi asa tos langki ngaos seratan ku bahasa karuhun teh. Mugia ieu tiasa janten emutan kanggo urang sunda anak incuna ki sunda kanggo mulasara basa anu luhung ieu..
nuhun dulur…..
-
Assalamu’alaikum Wr.Wb.
kumaha damang baraya? ieu teh sareng kang koko tea salah sawios inohong urang sunda damang? wah tos gaduh Weblog ayn mah sae..sae…sae…
wassalam
ilyas
-
asalamualaikum…wah blog yg bagus”””goodluck”
-
wilujeng tepang
-
ehm….wilujenk..wilujenk…
damang cuuu…
punten ah nini nembe berkunjung…
emh..nini??
-
USA pisan eung .
-
ngiring ngarojong ah ti putra garut
-
tepas teh geuning meni bumetah kitu…
paninengan nuar kahayang nu mibanda implengan.
-
Punten bade ngiringan cocoretan sakeudik nepang keun simkuring Urang Bandung , Ti uyut dugi ka Aki dugi Ka pun Bapa Asli Bandung . cita-cita mah hoyong ngamumule bahasa Sunda sareng seni sunda .
khatur nuhun
-
sae pisan nya,,,,,mugi” ue teu dugi ka hilap kna budayana nyalira,,,,da ts ktinggal gningan pemuda sreng pmudi sunda zaman kiwari mh seueur anu ts hilap kna budayana nyalira,,,,
-
alhamdllah.. raos d aos raos k danguna.


text:
Jumat, 24 Februari 2012
Si Kabayan Ngala Oray
Dina hiji peuting Si Kabayan diajak ngala roay ku mitohana. Isukna, isuk-isuk bral ka haruma, rada jauh ti lemburna. Di jalan taya nu ngomong sakemék-kemék acan, sumawonna Si Kabayan da puguh tunduheun kénéh. Tuman héés nepi ka beurang, ari ieu isuk kénéh geus digugubrag dititah hudang.
“Teu kaharti ku mitoha,” ceuk dina pikirna, Sakitu geus kolot na aya kadedemes-kadedemes teuing kana dunya téh. Na keur naon dunya ari lain keur nyenangkeun awak? Ari ieu kalah jadi hukuman. Keun sia geura engké…”
Barang nepi ka huma pék ngala roay. Mitohana pohara getolna. Ari Si Kabayan mah meueus-meueus randeg, meueus-meueus janteng, teu kaur beubeunangan balas ngahuleng jeung ngarahuh bawaning sangeuk digawé. Siga-sigana mah rada mumuleun Si Kabayan téh.
Luak-lieuk, béh karérét karung wadah roay. Jol aya ingetan pikasenangeun. Gelenyu Si Kabayan imut.
“Mitoha! Mitoha!”
“Heuy!”
“Kula rék ka cai heula ieu mules beuteung. Bisi rada lila, dagoan nya! Ati-ati mun mitoha ninggalkeun!”
“Heug! Ulah lila teuing baé.”
“Kumaha engké wé, da kasakit mah ari datang kawas kilat, ari undur kundang iteuk.”
Bari ngomong téh mitohana tonggoy baé ngalaan roay teu luak-lieuk. Si Kabayan sup asup kana karung wadah roay. Awakna dipurungkutkeun bari ngareumpeukkan manéh ku roay nepi ka teu katémbong.
Langganan: Poskan Komentar (Atom)


text:
Sabtu, 26 Februari 2011
Peuting Ayeuna
Rasa tresna kuring , rasa dedeuh kuring
Tapi sanajan ieu rasa ...endah mun di lakonan
Tapi sanjan cinta ieu endah mun di jalakeun
Moal genah mun aya nu sakit saencan na
Moal genah aya koraban endah diditu
Nu motah codeka ku cinta urang duaan
nu nyeri alatan cinta urang duaan
Kuring pernah ngarasa codeka
Kuring pernah ngarasa raheut alatan korban cinta
Tapi kuring embung batur ngarasa sarua
rasa nyeri
jeung nyeri
sina jadi batur panyimut sare
Langganan: Poskan Komentar (Atom)
PADARINGAN
Ku Budaya Urang Napak Ku Budaya Urang Ngapak
Simkuring
- KASUNDAAN
- Sumedang, Jawa Barat, Indonesia
- Sampurasun Salam pangwanoh kasadayana ... teupangkeun simkuring sibudak angon ti sumedang sanes agul ku payung butut sanes oces ku karung soek ngan ukur nyimpenan arsip kolot urang bahela teungarasa asa pangpinterna teu ngarasa asa pangnyundana... tpi ngaraos nyaah kana kasundaan nana bilih aya catur nu teu matut hapunteun da simkuring mah nuju di ajar Cag Pun Budak Angon Rampes


text:
Sebaran frekuensi
Dina statistik, sebaran frekuensi nyaéta daptar nilai variabel nu dicokot tina sampel. Daptar ieu ilaharna disusun dumasar kana kuantitas, nembongkeun jumlah waktu unggal nilai nu ngadeukeutan. Conto, lamun 100 urang dibagi kana lima bagéan sikep nilai sarta milih dina skala 1 nu nunjukkeun satuju kacida sarta 5 teu satuju kacida, sebaran frekuensi bisa jadi saperti dihandap ieu:
Tes hipotesa statistik nu kapanggih dina taksiran nilai nu beda sarta sarua antara distribusi frekuensi. Taksiran ieu kaasup ukuran kacenderungan ka tengah atawa rata-rata, saperti mean jeung median, sarta ukuran variabiliti atawa dispersi statistik, saperti simpangan baku atawa varian.
Sebaran frekuensi disebut mencong lamun nilai méan jeung median boga nilai nu beda. Kurtosis tina sebaran frekuensi nyaéta ngumpulna skor dina méan, atawa nembongkeun posisi puncak sebaran sacara grafis—contona dina histogram. Lamun sebaran puncak sebaran leuwih ti sebaran normal disebut leptokurtic; lamun kurang disebutna platykurtic.


text:
Paninengan
Kamis, 12 April 2012
Hijab Diri
Katipu
ulah rek katipu ku hejona
lautan,ulah kabita ku
rayuan ombak
lautan.hejo soteh rupana
da ari eusinamah matak
cilaka jeung matak
sangsara.sing raj├Čn
neangan ilmu,margi ilmu
anu bakal bisa
mentaskeun dina lautan
kahirupan.
Dzikrul Maut
Mangsa nyorangan taya jalma anu lian, ukur sora engapan nu maturan, maksa rasa kana katangtuan tinu Maha Kawasa.
Ret ka sakuriling anu poek mongkleng buta radin.
Kaayaan nu sarupa niscaya bakal karandapan...
Naha urang geus siap nyinghareupan mangsa eta ??
Mangsa dimana raga papisah jeung nyawa, mangsa geusan mulang ka alam barzah, mangsa sanak kulawarga ngan bisa muragkeun cimata..
Tinggal amal nu dilakonan mangsa hirup kumelendang dialam dunya, nu baris nulungan.
Ulah Kapalang Sabar
Ngariung
Harti napsi-napsi nu sayakti mah nyaeta dimana urang geus asup kana liang kubur, maot pingaraneun nana..,timimiti harita urang pada napsi-napsi nanggung jawab diri masing-masing kana amal perbuatan nu dilakonan samangsa hirup kumelendang dialam dunya.
Keur Budak Ngora
Takbir
TAKBIR>Mungguh Alloh nu maha agung, Dzat tempat sakabeh mahluk gumantung jeung menta pitulung, tina sagala rungrung kabingung.
TAHLIL>Taya deui pangeran anu haq disembah anging Alloh nu maha tunggal, taya nu nyasamian hal nuanyar jeung tisadaya mahlukna.
TAHMID>Sareng mung ka Alloh hungkul sumber sagala puji sareng hak nu dipuji, tina rupi2 sipat nu pantes dipuji.


text:
1Geus kitu, aya opat malaikat, narangtung di opat jihat bumi. Eta malaikat-malaikat nyerek angin bumi anu opat, teu meunang nebak ka daratan, lautan, atawa kana tatangkalan. 2Breh deui hiji malaikat, unggah tina pangbijilan panonpoe nyekel cap-Na Allah Nu jumeneng. Eta malaikat, cumeluk ka opat malaikat anu dibere kawasa pikeun ngaruksak daratan jeung lautan tea; kieu cumelukna: 3“Daratan, lautan, tatangkalan, ulah waka digempur; urang cap heula tarang abdi-abdi Allah nu disembah ku urang!” 4Ku simkuring kadenge, jumblah anu geus dicap teh aya saratus opat puluh opat rebu urang ti sakabeh kaom Israil. 5Anu dicap ti kaom Yuda dua belas rebu urang. Ti kaom Rubin dua belas rebu urang. Ti kaom Gat dua belas rebu urang. 6Ti kaom Aser dua belas rebu urang. Ti kaom Naptali dua belas rebu urang. Ti kaom Menase dua belas rebu urang. 7Ti kaom Simon dua belas rebu urang. Ti kaom Lewi dua belas rebu urang. Ti kaom Isaskar dua belas rebu urang. 8Ti kaom Sebulun dua belas rebu urang. Ti kaom Yusup dua belas rebu urang. Ti kaom Binyamin dua belas rebu urang. 9Ti dinya, simkuring ningal jelema mangpirang-pirang reana tanpa wilangan, — ti sagala bangsa, seler-seler bangsa, kaom-kaom, jeung basa-basa — narangtung payuneun singgasana jeung payuneun Anak Domba, marake jubah bodas ngeplak jeung nyarekel daun palem. 10Breng bareng ngararucap, sorana ngageder: “Kasalametan urang asal ti pangersa Allah, anu linggih dina singgasana, jeung ti Anak Domba!” 11Malaikat-malaikat anu rajeg sabudeureun singgasana, kitu oge parasesepuh jeung mahluk anu opat tea, — payuneun singgasana — bruk sarujud ka Allah; 12breng, kabeh ngarucap: “Amin! Puja, puji, kaagungan, kaluhungan, pamuji sukur, kahormatan, kakawasaan, kawisesaan, salamina kagungan Allah nu disembah ku urang, salalanggengna. Amin!” 13Hiji sesepuh mariksa ka simkuring, saurna, “Anu dijarubah bodas teh saha, jeung ti mana?” 14Walon simkuring, “Sumuhun teu terang. Juragan anu langkung uninga.” Saurna deui, “Eta teh jelema-jelema anu tas dikaniaya kacida hebatna. Jubahna jadi barodas ngeplak sabab geus diseuseuh dina getih itu Anak Domba. 15Kitu lantaranana, pangna ayeuna araya di dieu, di payuneun singgasana Allah. Beurang peuting ngabdi ka Mantenna di Bait-Na anu suci. Maranehna ditangtayungan ku Mantenna, anu linggih dina singgasana tea. 16Maranehna moal kasorang deui ku lapar, moal ngarasa halabhab deui, moal karerab deui ku panasna panonpoe, atawa ku panas naon bae. 17Sabab baris diaping ku Anak Domba nu aya di tengah-tengah singgasana, dituyun ka cinyusu kahirupan sarta cipanon maranehna ge, ku Allah, bakal dipupus.”
Copyright
Learn More


text:
Analog
Istilah analog bisa nunjuk kana sababaraha harti:
- Sinyal analog, hiji sinyal variabel anu kontinyu dina waktu jeung amplitudona
- Sirkuit analog, sirkuit éléktronik migunakeun sinyal variabel nu kontinyu
- Jam analog, jam nu nunjukeun waktu ku posisi beungeut arloji
- Komputer analog, komputer nu migunakeun fenomena éléktrik atawa mékanik
- Televisi analog, televisi anu migunakeun sinyal analog
- Analog (kimia), turunan structural ti campuran induk nu sering béda ti unsur tunggalna
- Analog (literatur), pagawéan literari pikeun mere motif, karakter atawa hiji kajadian ka nu séjén, tapi teu diturunkeun langsung tina literatur éta
- Analog (basa Inggris), naon waé atawa konsép nu sarua (analog) jeung salah sahiji nu séjénna (contona 'x' analog jeung 'y')
Analog digunakeun dina ngaran-ngaran:
- Analog Science Fiction and Science Fact, ngaran ayeuna ti majalah Astounding Stories
- A.N.A.L.O.G. (Atari News And Lots Of Games), majalah nu fokus kana komputer Atari
- Analog (program) program komputér nu nga analisa log files ti web servers
- Analog Devices, pabrik semikonduktor
- The Analogs, band street-punk ti Polandia


text:
Swapna Sundari Maro Swapna Sundari (Kumara Bapi) mp3 Download
Tags : Swapna Sundari Maro Swapna Sundari (Kumara Bapi) Mp3 Songs,Swapna Sundari Maro Swapna Sundari (Kumara Bapi) Free Songs,Swapna Sundari Maro Swapna Sundari (Kumara Bapi) Full Song,Swapna Sundari Maro Swapna Sundari (Kumara Bapi) Mp4,Mp3 Song,Swapna Sundari Maro Swapna Sundari (Kumara Bapi) Full Mp3 Songs, All Mp3 Songs,Swapna Sundari Maro Swapna Sundari (Kumara Bapi) Mp3 Download,Swapna Sundari Maro Swapna Sundari (Kumara Bapi) Hd Mp4 Video,Swapna Sundari Maro Swapna Sundari (Kumara Bapi) Ringtone,Swapna Sundari Maro Swapna Sundari (Kumara Bapi) Download Full Movie,Swapna Sundari Maro Swapna Sundari (Kumara Bapi) Full Movie


text:
Séismométer
Séismométer (Basa Yunani: seismos: lini jeung metero: ngukur) nyaéta alat atawa sensor geteran, nu biasana dipaké keur ngadeteksi lini atawa geteran dina pabeungeutan taneuh. Hasil rekaman tina alat ieu disebut séismogram.
Prototip alat ieu diwanohkeun munggaran taun 132 SM ku matematikawan ti Dinasti Han nu ngaranna Chang Heng. maké alat ieu jalma-jalma jaman harita bisa nangtukeun ti mana arahna lini.
Ku kamekaran tehnologi mangsa kiwari, kamampuhan seismometer bisa ditingkatkeun, sahingga bisa ngarekam geteran dina jangkauan frekuensi nu cukup rubak. Alat kawas kieu disebut seismometer pita rubak.


text:
Jalma nu hade nyaeta jalma nu mere mangpaat ka batur, geus puguh
ka diri soranganna mah. Dina widang ekonomi mah nu usaha sorangan nu
nyieun lapangan gawe keur batur leuwih mulia tibatan nu jadi pagawe
hungkul. Sok bae mun ayeuna masih jadi pagawe tapi kudu boga kahayang
boga usaha sorangan nu bisa nyieun lapangan gawe batur. Buka wawasan nu
bisa dijieun peluang usaha. Leuleutikan tapi ngeureuyeuh, lila-lila
ngagedean. Usaha barokah da nu gawena ge ngiluan mantuan ngadu'a pikeun
usahana terus maju keur ngalangsungkeun kahirupan pagawe.
ASK-PASUNDAN JAYA


text:
Tai hiang
Tai hiang mangrupa zat nu kabentuk nalika sanyawa beusi tai hiangan (korosi) alatan ayana oksigén jeung cai. Tai hiang téh mangrupa campuran oksida beusi jeung hidroksida.
Di alam, beusi téh aya dina bentuk bijih hématit salaku oksida beusi; nya kitu ogé logam beusi nu condong balik deui kana bentuk nu sarupa nalika aya udara (hidrogén, oksigén, nitrogén, jsb.) jeung cai. Tai hiang téh mangrupa produk réaksi oksidasi logam beusi kana bentuk anu sacara énérgétik leuwih dipisuka.
Prosés tai hiangan dibagi kana tilu hambalan: (1) kabentukna ion beusi (II) tina logamna, (2) kabentukna ion hidroksida, jeung (3) réaksi éta dua zat ditambahan ku oksigén nu ngahasilkeun tai hiang.
Beusi mangrupa komponén utama waja, sahingga korosi waja mindeng kapanggih, sabab kiwari mah beusina sok dipaké dina bentuk aloy.
Dina beungeut logamna, beusi dioksidasi jadi beusi (II):
- Fe → Fe2+ + 2e−
Éléktron nu dileupaskeun ditéwak ku oksigén nu leyur dina cai sahingga jadi ion hidroksida:
- 4e− + O2 + 2H2O → 4OH−
Ion hidroksida tuluy paadu jeung ion beusi (II) jeung oksigén lianna sahingga jadi oksida beusi. Bentuk umumna mah
- Fe2+ + 2OH− → Fe(OH)2
- 4Fe(OH)2 + O2 → 2(Fe2O3.xH2O) + 2H2O
Sumber rujukan[édit | édit sumber]
- Rust, Wikipédia édisi basa Inggris (28 Juli 2006)


text:
Juru tilu
Juru tilu atawa sisi tilu nyaéta ngaran hiji bangun anu dijieun ku tilu sisi anu mangrupa gurat lempeng sarta tilu juru (sudut). Ahli matematika Euclid anu hirup kira taun 300 SM manggihan yén jumlah tilu juru (sudut) dina hiji juru tilu nyaéta 180 darajat. Hal ieu ngajadikeun urang bisa ngitung lega salah sahiji juru lamun dua juru séjénna geus dipikanyaho.
Daptar eusi
Papasingan juru tilu[édit | édit sumber]
Nurutkeun panjang sisina:
- Juru tilu sarua sisi nyaéta juru tilu anu tilu sisina sarua panjang. Balukarna kabéh juruna ogé sarua legana, nyaéta 60o.
- Juru tilu sarua suku nyaéta juru tilu anu dua tina tilu sisina sarua panjang. Juru tilu ieu ngabogaan dua juru anu sarua lega.
- Juru tilu nyaéta juru tilu anu tilu sisina béda panjangna. Lega kabéh juruna ogé béda.
Juru tilu sarua sisi Juru tilu sarua suku Juru tilu sambarang
Nurutkeun juru panglegana:
- Juru tilu nyiku nyaéta juru tilu anu lega juru panglegana sarua jeung 90o. Sisi nu di hareupeun juru 90o disebut hipoténusa atawa sisi doyong.
- Juru tilu léncop nyaéta juru tilu anu lega juru panglegana < 90o
- Juru tilu mintul nyaéta juru tilu anu lega juru panglegana > 90o
Juru tilu nyiku Juru tilu mintul Juru tilu léncop
Bunderan dina juru tilu jeung bunderan dina luar juru tilu[édit | édit sumber]
Hiji bunderan anu aya dina jero juru tilu sarta nyigeung tilu sisi juru tilu kasebut disebut bunderan dina juru tilu. Jari-jari bunderan dina juru tilu bisa ditéang maké rumus:
- di mana r nyaéta jari-jari bunderan dina juru tilu, L nyaéta lega juru tilu sarta s nyaéta satengah ubeng juru tilu.
Hiji bunderan anu aya di luareun juru tilu sarta ubeng bunderan kasebut nyigeung tilu juruna disebut bunderan luar juru tilu. Jari-jari bunderan luar juru tilu bisa ditéang maké rumus:
- di mana R nyaéta jari-jari bunderan luar juru tilu; a, b sarta c nyaéta tilu sisi juru tilu sarta L nyaéta lega juru tilu.
Néangan lega sarta ubeng juru tilu[édit | édit sumber]
Téorema Heron
Téorema Heron biasana dipaké pikeun néangan lega hiji juru tilu sambarang. a, b sarta c masing-masing nyaéta tilu sisi juru tilu.
Juru tilu sarua sisi
Pikeun néangan lega sarta ubeng juru tilu sarua sisi anu boga sisi a bisa dipaké rumus:
Dalil Pitagoras[édit | édit sumber]
Dalil Pitagoras ngan lumaku pikeun juru tilu nyiku. Pitagoras nganyatakeun yén:
Lamun aya tilu bilangan a, b jeung c anu nyumponan rumus di luhur, mangka tilu bilangan kasebut disebut Triple Pythagoras. Triple Pythagoras kasebut bisa diwangun ngagunakeun rumus kasebut kalawan ngasupkeun hiji harga n dimana n nyaéta bilangan buleud positif.


text:
Besan
Pikeun Bah Amid urang lembur Cibogo jeung Bah Ohan urang lembur Cihurang, anu umurna beunang disebutkeun pakokolot supa mah dunya teh jiga nu bener-bener heureut. Geus we, imah Bah Amid di tungtung kulon lembur Cibogo, ari Bah Ohan di tungtung wetan lembur Cihurang.
Eta dua lembur teh natangga pisan. Jadi, najan misah lembur oge imah nu duaan teh padeukeut pisan, tatangga nu pangdeukeutna. Ti bubudak Bah Amid jeung Bah Ohan sosobatan, dalit naker lir gula jeung peueutna. Jeung dulur onaman duanana oge teu kitu-kitu teuing. Ieu mah estuning geus jiga jeung dulur pet ku hinis, malah leuwih ti kitu. Ti mimiti bray beurang nepi ka reup peuting teh ka ditu ka dieu teu weleh babarengan. Misah-misah kapeutingnakeun, mun rek sarare. Kitu oge sakapeung mah sararena teh sok babarengan, bagilir silih endongan, aya sapeuting sewang, aya dua peuting sewang, mun waktu dahar, sanggeus ngalas teh beretek lumpat bari mawa alasna, nyampeurkeun sobat dalitna, ngajak dahar babarengan. Waktu sakola, mun nu saurang teu sakola, sobat dalitna oge sarua teu sakola. Nincak umur baleg, duanana beger, henteu we boga kabogoh hiji ku duaan.
Bah Amid bobogohanna teh jeung baraya Bah Ohan, ari Bah Ohan meunang baraya Bah Amid. Kitu teh atuh sosobatanana beuki raket wae. Basa rek kawin oge kaharayangna mah babarengan, tapi teu kalaksanakeun da kolot awewena bebene Bah Amid henteu nyaluyuan. Antukna Bah Ohan kawin ti heula. Kurang leuwih sataun ti harita, basa Bah Ohan budakan anu kahiji, lalaki. Bah Amid kakara bisa nuturkeun Bah Ohan, ngambah hirup rumah tangga. Sataun ti harita Bah Amid jadi bapa, boga anak ka hiji, awewe. Boh Bah Ohan boh Bah Amid, duanana sarua mikanyaahna boh ka anakna boh ka anak sobatna. Ayeuna mah ka ditu ka dieu mun babarengan teh sarua bari ngarasuh anakna. Sakapeung sok bagilir mangasuhkeun. Anak Bah Ohan diasuh ku Bah Amid, atawa sabalikna, anak Bah Amid diasuh ku Bah Ohan. Basa barudakna geus kawilang darewasa, Bah Amid jeung Bah Ohan baradami ngajak bebesanan, anak lalaki Bah Ohan sina kawin ka anak awewe Bah Amid. Ku kabeneran barudakna satujueun. Atuh prung weh anak lalaki Bah Ohan dikawinkeun ka anak awewe Bah Amid. Hajat kawinanana kawilang rongkah, make jeung tatanggapan sagala rupa. Bah Ohan jeung Bah Amid sarua boga anakna teh opat sewang. Anak kahiji Bah Ohan, lalaki nu meunangkeun awewe Bah Amid tea. Anak nu kadua katilu jeung ka opat tiluanana awewe. Ari anak Bah Amid nu opat teh kasebut selang-sekar Kahiji awewe, kadua lalaki, katilu awewe deui, kaopat lalaki. Sanggeus anak kadua Bah Amid anu lalaki jeung anak awewe katilu Bah Ohan darewasa, Bah Ohan jeung Bah Amid baradami deui, hayang ngawinkeun anak-anakna. Caritana sapuk, prung weh, anak kadua Bah Amid anu lalaki teh dikawinkeun ka anak katilu Bah Ohan. Nya kitu kawas nu heureut dunya tea. Minangka rada ngalegaan dunyana teh anak kadua jeung ka opat Bah Ohan mareunangkeun jodona teh ka nu sejen.kitu oge masih keneh kawilang mareunangkeun baraya-barayana. Ka dituna mah ngaheureutan deui we dunyana teh. Geura, anak kadua Bah Ohan boga anak lalaki. Enya, Bah Ohan mah incu tangtuna oge ka dinya teh. Tah, si incu lalaki Bah Ohan teh meunangkeun anak awewe Bah Amid nu katilu.Saterusna, anak awewe Bah Ohan nu kaopat, boga anak awewe. Enya, incu tangtuna oge Bah Ohan mah kadinya teh. Incu Bah Ohan nu awewe tea, boga anak awewe, nya tangtuna oge Bah Ohan mah ka dinya teh buyut. Rek percaya rek henteu, buyut Bah Ohan nu awewe tea, kawinna teh ka anak lalaki Bah Amid anu kaopat tea. Jadi Bah Amid mah bebesananana teh… jeung Bah Ohanna, jeung anakna Bah Ohan, sarta jeung incuna Bah Ohan. Jadi, Bah Amid mah minantuna teh… anak Bah Ohan, incu Bah Ohan jeung buyut Bah Ohan. Duka tah kumaha satuluyna engke ka dituna. Nu puguh mah “ulukutek” di Bah Ohan jeung di Bah Amid teh geus aya kembang-kembangna ti ayeuna oge.
Teu Sangka
“Anduk, anduk, araranduuuk……!” Kadenge aya nu dagang gogorowokan mani cowong. Inget pamajikan butuheun anduk da ningan awewe mah sok gojeh masing alus keneh oge sok hayang geura ganti, kuring kaluar ti imah ngageroan tukang anduk. Belaan jejengkean najan sendal kulit empuk weuteuh keneh ngabagug parkir dina taneuh. Lebar rek make teh bisi ruksak heug bayareun keneh. Sina ngabagug di buruan soteh seja mapanas nu ngalaliwat ngarah disangki jalmi gaduh.
“Anduk-anduk!” cekeng. Nu dagang haget nyampeurkeun.
“Sabarahaan anduk Mang?”
“Mirah Pa, mung tilu puluh lima!” “Sabarahaan anduk Mang?”
“Mirah Pa, mung tilu puluh lima!”
“Tilupuluh lima naon?”
“Muhun tilupuluh lima rebu rupia. Teu werat bade ngical tilupuluh lima juta teh, hawatos heug nagara nuju krisis!” ceuk nu dagang. Ngabojeg ti dituna mah.
Torojol nu boga hadas kaluar ti kamar.
“Tah nu dagang anduk!” cekeng ka pamajikan. Blus sorangan mah asup ka jero imah neruskeun hanca pagawean. Nu adu rega hoghag di teras.
“Sabarahaan Mang?” tanya indung budak mitembeyan adu rega.
“Mirah Bu Haji mung opat puluh rebu,” ceuk nu dagang. Beu, si kehed.
Cikeneh teh nongtoreng nawarkeun 35 rebu, ayeuna geus jadi opat puluh rebu.
Anehna, indung budak mah bangun tiis. Ninggang ka sorangan mah kudu geus ngabuleudkeun peureup. Kedewek indung budak ngarontok anduk nu kelirna warna-warni. Aya nu hejo, beureum, gading, koneng, kumaonam bandera partey. “Sarae Bu Haji, sarae,” ceuk nu dagang ngabuih. Geus pok deui nyebut Bu Haji. “Jieunan mana Mang?” tanya teh mairan bari jongjon baranggawe.
“Gondewah Pa!” “Sapuluh rebu we nya?” ceuk indung budak. Hag siah, lebok tah! Nawarkeun opat puluh rebu, ditawar sapuluh rebu. Paingan indung si kucrit katenjo tiis da meureun geus boga rudal pameupeuhna. “Hatur nuhun Bu,” ceuk nu dagang, ukur nyebut bu teu make haji. Teuing ku naon. Direret ku juru panon katenjo jamedud. Indung budak jongjon pipilih deui. Dialak-ilik, dibeber-beber, malah aya nu dikebut-kebut sagala. “Nya Mang sapuluh rebu, da kasep!” pokna bari luway-liwey gumeulis. Puguh we jero dada ngaheab.
“Ari Bu Haji, piraku Emang teu gaduh bati?” Kasebelanana teh kareret imut. Hulu angen karasa aya nu nonjok. Temahna nyiak kana embun-embunan.
“Lah si Emang mah!” pamajikan humandeuar.
“Tos we tilu puluh lima rebu bubuhan ka Bu Haji we ieu mah.
Ngaraketkeun duduluran. Ka ibu-ibu sanes mah teu dipasihkeun, sing sumpah!”
Geus pok deui nyebut Bu Haji. Kuring nyaan hayang seuri ngadenge tukang anduk nyebutkeun teu dibikeun ka ibu-ibu nu sanes. Nya teu dibikeun da teu dibeuli.
Saha nu daek meuli anduk ditekuk.
“Sakitu wae!” ceuk pamajikan bari ngecagkeun anduk tangka satambruan.
“Sakitu sakumaha?”
“Enya sapuluh rebu!”
“Ituh geura. Mana kanggo Emangna sakitu mah teu jinis-jinisna acan.
Mangkaning Emang teh teu acan neda, teu acan nyesep, nyirop, teu acan deuih kanggo ngarosikoan anak mitoha. Mangkaning upami rosiko dapur murugul teh baeudna miyuni baud, pageuh. Sing hawatos we….Bu Haji” pokna lumengis. Ti dituna mah meureun menta dipiwelas.
“Enya sakitu!”
“Eta Bu Haji, enya sakitu, enya sakitu deui wae. Sakitu teh sakumaha?
Saratus rebu? Candak lah bubuhan ka Bu Haji we.”
“Enya saratus rebu sapuluh sikieun!”
“Bade sabaraha hiji nganggona?”
“Hiji we, loba-loba teuing!”
“Manawi teh bade ngaborong wantun sakitu teh. Kieu we atuh nya bilih kabujeng hujan. Tilu puluh we. Mangga bade nu mana? Nu hejo, nu beureum, nu koneng? Ketang da Bu Haji mah demplon, nganggo kelir naon wae ge teu burung payus!” Jeletit hate kaciwit deui.
“Gampang milih kelir acak corak mah mah Mang. Kudu puguh heula haregana. Sakitu mah sok!”ceuk indung budak deui bari ngolesed ninggalkeun nu dagang anduk.
“Tos we dua lima!” ceuk nu dagang bari ngajewang leungeun indung budak. Meh we keuna. Kuring ge replek rek nyokot asbak tadina mah. Nyaan mun wani-wani nyabak, rek dipalempeng asbak.
“Sakitu!”
“Saur Emang ge jinisna teh dua puluh. Buruh ngider lima rebu. Meujeuh we tinimbang angkat ka Pasar Baru mah. Teu acan ongkos, jajan, dan ituh inih!” Angger ngolo.
“Enya sakitu!” ceuk pamajikan, geblus ka kamar.
“Tos we lah panungtungan ayeuna mah. Dua puluh rebu!”
“Sakitu!” tembal pamajikan pageuh. Si tukang anduk ngahuleng. Antukna nu tadi kuring ngarasa timburuan teh jadi watir. Sup ka kamar.
“Nu kelir kumaha anduk teh? Beuli we dua puluh rebu ge karunya,” cekeng teh.
“Enya sakitu!” ceuk pamajikan, teu beunang diongget-ongget.
Kuring kaluar ti kamar. Tukang anduk ngajanteng keneh.
“Candak!” cenah, teugeug. Torojol pamajikan kaluar. Laju milih anduk.
Nyokot hiji kelir beureum. Creng dibayar. Ih geuning mere duit dua lambar. Nu hiji sapuluh rebu nu hiji deui lima rebu.
“Ning ieu mah lima welas rebu Bu Haji? Pan tadi mah Bu Haji nawis sakitu, muhun sapuluh rebu. Teu kenging ngabohong ah bilih doraka,” ceuk tukang anduk bari mulangkeun deui duit lima rebu perak. Gejlig indit. Mani rurusuhan, teu nuhun-nuhun acan.
“Teu sangka nya manehna, dina jaman orowodol kieu, aya keneh nu soleh!” pok teh. Pamajikan tiba ngaheueuhan. Geblus manehna asup ka kamar.
Kuniang kuring hudang, maksud mah rek nyait kolor tina popoean. Barang rek make sendal, enya nu diparkir di buruan, geus lebeng.
“Manehna, manehna, ka mana sendal?”
“Sendal nu mana?” Indung budak norojol bari nyolendang anduk.
“Sendal kami pan tadi teh di dieu.”
“Sendal nu kenging ngiridit?”
“Enya, tadi teh basa nyalukan tukang anduk aya keneh!”
“Nya duka atuh. Boa ku tukang…aaan..”
“Geus moal salah. Si kehed…,” piceurikeun nyelek na tikoro.
Pudingding napsu. Sebrut nyusul tepus. Teu manggihan tapak-tapakna.


text:
Rebo 16 september 2009 ( puasa ka 26, 4 poe deui lebaran) jam 2 siang di UGD -RSUD
Karawang
Kira-kira jam 10- an bapana barudak nelpon ka no. kantor yen "bapa kuring /bapa engking"lebet angin saurna, awak pa engking tiis kacida tapi ayeuna mah geus meueusan cenah da karasa geus haneut ,ceuk bapana pa engking teh pada ngarancet peana, dikerokan sabisa-bisa, bapana barudak ge nawarkeun berobat tapi pa engking alieumeun eta ge dugi ka3kali ditawarana ge . harita kuring menta tulung ka bapana pang neangankeun ubar / pitulung sabisa-bisa ..
jam 1 beurang aya nada telpon asup di hp kuring katinggal no lanceuk kuring nu cikal tapi diangkat teh teu aya jawaban nanaon, kuring nelpon ka bapana barudak kudu buburu balik atawa langsung ka Rumah sakit umum da pa engking dibawa kaditu
hp kuring sada deui lanceuk kuring ngabejaan yen pa engking parah geus dibawa ka RSU kuring kaweur terus pamit muru RSU. sajajalan saberna kuring tenang ,tapi barang ningal kaayaan pa engking nu harita aya di UGD keneh kuring reuwas bapa teh geus teu emut ,jantungna lemah pisan, kuring ipis harepan. kuring terus ngadoa'a ,ngaharewos dicepilna mapatkeun jampe maot
Dokter
jaga jeung asistena geus nyoba sagala tarekah keur nulungan bapa tapi Allah ta'la tos neang yen pun bapa kedah mulang harita.
kuring jumerit dina jeroning hate , sedih teu bisa kumaha ,tapi kuring ihlas jeung ngado'a mudah2an pun bapa kenging tempat nu layak mungguh Allah....
Awak leuleus satulang sandi jabaning keur puasa katimpah musibah tehtapi kuring yakin sayakin yakina yen bapa mah mulang teh sampurna , teu ngariwehkeun, teu lila disiksa kunu kawasa , maot dibulan sae ,bersih tur ninggalkeun kahadean kasasama
emangna ge lamun disebut hook pasti hook pisan asa dsamber heulang ceuk paribasana bapa katingalna sehat teu geuring heula , malah mah isukna jam 8-an ngobrol heula jeung bapana barudak sagala...
kutan kitu ari umur teu aya nu terang ngadodoho ka urang malaikat tukang nyabut nyawa teh
ngabongohan " ceuk paribasa mah bangkong di kongkorong kujang teh lain bobodoan da urang teh terus didodoho ku pati"
hirup jeung maot lir benang nu ipis ,ayeuna hirup boa detik saterusna urang perlaya
bagea aranjeun nuhirup dijalan nu bener,nu balageur, nu saroleh hate.....
Ya ...ALLAH
mugia pun bapa ditampi iman islamna ,dicaangkeun alam kuburna,ditampi sagala amal ibadahna
Ya....ALLAH
mugia anjeun ngahampura sagala dosa-dosa anjeuna
Bapa...........
di hate nu pangjerona kuring menta pangampura
dumeh rumasa loba pisan kasalahan nu geus kapilampah nu ngaraheutkeun hate bapa
loba pisan kakurangan kuring salaku anak, nu teu bisa nyumponan pangabutuh bapa boh dunya boh tanaga ,boh waktuna...
Bapa.....
kuring percaya bapa mah bakal ditampi ku ALLAH Ta'ala ,sabab kuring yakin bapa jalma nu bener tur sholeh, tur nyaah kabatur, sok tutulung kanu butuh tatalang kanu susah
Bapa....
Wilujeng angkat mugia anjeun kenging kamulyaan dialam nu anyar Amien...........
Kuring nu nunggelis tur pahatulalis
Lebaran ieu teh ,lebaran nu pinuh ku cimata, tiap soca katingalna ngalimba


text:
Alfabét fonétik NATO
Alfabét fonétik NATO nyaéta hurup fonétik atawa hurup éjahan NATO anu loba dipaké dina dunya radio-telefoni sacara internasional (kawas halna, ORARI di Indonésia). Hurup pengeja ieu dipaké pikeun komunikasi sora boh liwat radio boh telepon ku kabéh bangsa di dunya pikeun nyingkahan salah éjahan dina mendikte hiji suku-kata (utamana lamun kecap éta bermakna kritis sarta pohara penting).
Alfabét fonétik NATO ieu ogé loba dipaké ku pagawé agen lalampahan dina mendikte kode booking ti hiji tiket pesawat pikeun saurang penumpang anu meuli tiket di agen lalampahan kasebut.
Katut kecap (dina basa Inggris) anu ngawakilan unggal hurup dina abjad Latin:
- A - Alfa
- B - Bravo
- C - Charlie
- D - Delta
- E - Echo
- F - Foxtrot
- G - Golf
- H - Hotel
- I - India
- J - Juliet
- K - Kilo
- L - Lima
- M - Mike
- N - November
- O - Oscar
- P - Papa
- Q - Quebec
- R - Romeo
- S - Sierra
- T - Tango
- U - Uniform
- V - Victor
- W - Whiskey
- X - Xray
- Y - Yankee
- Z - Zulu
- 1-9 dibaca dina basa Inggris, kajaba 9 dibaca (NAIN-ER)


text:
Profesor Ling Lung nganjang ka imah sobatna kira-kira 200 meter ti imahna.
Pas rék balik pisan, ngadadak turun hujan.
"Prof. Ayeuna nuju hujan ageung, ulah mulih heula, bilih kahujanan"
"Aya payung henteu ?"
"Teu aya prof, dianggo pun anak ka pasar"
"Enya atuh, satuju kuring rék mondok di dieu"
Sahibul bait gura-giru meresihan kamar kosong keur profesor.
Kira-kira lima menit, kaluar ti kamar. Tapi naha bapa profesor
teu aya di kamar tamu ?
Kotatang-kotéténg dipilarian unggal juru, weléh teu aya.
Trok...trok....trok....trok... sora aya nu ngetrok panto hareup.
Rekét panto dibuka....
"Euleuh euleuh....kunaon profesor jibreg, bucis kitu ?"
"Nyaéta, nyokot piyama heula di imah, pan rék mondok di dieu !"
Abah Téa


text:
Nike Ardila
Radén Nike Ratnadilla atawa anu biasa dipikawanoh minangka Nike Ardilla (gumelar di Bandung, Jawa Kulon, 27 Désémber 1975 – tilar dunya di Bandung, Jawa Kulon, 19 Maret 1995 dina umur 19 taun) nyaéta saurang penyanyi rock ti Bandung, Jawa Kulon Indonésia.[1] Manéhna maot alatan kacilakaan mobil di Bandung dina umur 19 dina popularitas nu keur naék, tapi nepi ka ayeuna ngaranna tetep kaceluk di Indonésia.[1] Manéhna dipikawanoh minangka "Legenda Ngora".[1] Nepi ka ayeuna, Nike Ardilla nyaéta musisi, penyanyi, béntang film, sarta modél pang suksésna dina sajarah industri di Indonésia.[1]
Penyanyi Pop nu Populér[édit | édit sumber]
Penyanyi pop Nike Ardilla nyaéta salah sahiji seniman anu populér kahiji di Indonésia nu gelar selebritina bisa dilarapkeun.[2] Manéhna saurang pamaén nu dipoles di panggung sarta ngamekarkeun karir nu luhur minangka artis dina sinétron melodrama romantis.[2] Kahirupan pribadina ngeusian lajur koran sarta majalah gosip nu populér.[2] Manéhna nyaéta saurang rumaja kasebut soméah.[2] Salah sahiji hits mimitina Honky Tonk Woman, lagu anu dijieun ku Mick Jagger.[2] Nike ogé nyaéta saurang pengagum Madonna sarta Marilyn Monroe.[2]
Karir[édit | édit sumber]
Nike Ardilla nyaéta saurang superstar, profilna aya dina majalah anu teu kaitung deui jumlahna.[2] Albeum "Bintang Kehidupan" mecenghul dina musim semi 1990, sarta judul tembangna nyaéta Instan Smash, balap ka posisi nu pangluhurna.[2] Albeum éta sorangan asup tangga lagu di nomer hiji sarta kajual leuwih ti 500.000 kopi saprak dirilis dina minggu kahiji, nyieun rékor anyar pikeun saurang artis awéwé.[2] Sataun sanggeus dirilis, Albeum Bintang Kehidupan geus ngajual leuwih ti dua juta eksemplar.[2] Kalayan 30 juta albeum kajual di sakumna dunya sarta acara-acara bergengsi jadi hiji-hijina artis di handapeun umur 15 anu ngajual albeum leuwih ti 2 juta kopi anu kungsi di Indonésia.[2] Leuwih ti artis solo séjénna, Nike Ardilla nyaéta kakuatan balikna Rock pop rumaja di ahir '80-an.[2] Nike Ardilla henteu ukur jadi saurang bentang.[2] Manehna geus loba ngajual tulisan-tulsanna, Nike ogé jadi puseur modél anu dituturkeun ku rumaja saumurna.[2] Sabot albeum debut nu dijudulan ku Nike "Seberkas Sinar" dirilis dina pertengahan 1989, asup tangga lagu di nomer hiji sarta tetep hits dina waktu sapuluh minggu.[2] Sanggeus léad single mana-mana mereda, albeum éta terus muter ti hits: Nomer hiji tunggal "Seberkas Sinar", balada Top 10 "Cinta Pertama", sarta Top 5 "Lagu Asmara".[2] Dina ahir 1989 Seberkas Sinar geus kajual sajuta kopi, sarta nuluykeun pikeun ngajual tilu juta leuwih alus di luhur éta.[2] Kasuksésanna micu lambak Lady Rocker ngora anu kaasup Anggun C Sasmi, Poppy Mercury, Inka Christie, sarta Mayang Sari.[2] Sanggeus kitu loba albeum nu dirilis kawas: Nyalakan Api 1991, 1992 Matahari ku, Biarkan Aku Mengalah 1993, Bairkan Cintamu berlalu 1994, Sandiwara Cinta 1995, jsb.


text:
Wilujeung dongkap kang Tommi
Abdi ge sami urang Bandung nu kaleresan didieu ngagabungna jeung upami abdimah linggih di bandung sami sareng logona BATRiders nyaeta di KPAD Gerlong Bandung tepatna rencangan AA Gym nuju alit hehehe.
sok mangga upami bade ngagabung Touring atanapi member kanggo dutana Batriders di bandung ge taisa hehehe, mun tiasanya ngiring, soalna tanggal 17 - 18 Maret Bade Jalan Ka Tangkuban Parahu
upami milraian abdi mangga di e-mail abdi di m_damhuri@yahoo.com
_________________
setiap melangkah jangan lupa sama Yang Maha Kuasa dan jangan lupa sama yang dirumah
Gunakan Helm yang baik demi keselamatan anda


text:
Carrier-to-noise-ratio
Dina telekomunikasi, carrier-to-noise ratio, mindeng ditulis CNR atawa C/N, nyaeta mangrupakeun signal-to-noise ratio (SNR) sinyal nu dimodulasi. CNR mangrupakeun babagian antara daya pamawa nu dimodulasi rata-rata nu katarima C jeung daya noise rata-rata nu katarima sanggeus saringan dina panarima. Tujuan ayana istilah ieu nyaeta keur keur ngabedakeun CNR sinyal passband frekuensi radio tina SNR sinyal pesen pita dasar (base band) analog sanggeus demodulasi, contona sinyal pesen analog frekuensi radio. Lamun heug dibedakeunana hal ieu teh henteu perlu, istilah SNR mindeng oge dipake keur ngaganti CNR, kalayan definisi nu sarua.
Beuki luhur babandingan C/N hartina kualitas panarimaanana hade, contona bit error rate (BER) sinyal pesen digital nu leutik, atawa SNR sinyal pesen analog nu luhur.
C jeung N bisa diukur dina watt atawa volt kuadrat.
- ,
numana jeung patuturut mangrupakeun root mean square level tegangan sinyal pamawa jeung noise dina hijian volt.
Insinyur mindeng nangtukeun rasio C/N dina decibel (dB) antara daya dina pamawa sinyal ni dipiharep jeung daya noise total nu katarima, dumasar kana:
Rasio C/N diukur kawas cara ngukur signal-to-noise ratio (S/N), tur dua spesifikasi eta ngindikasikeun kualitas saluran komunikasi.
Dina teorema Shannon–Hartley nu kaohor, rasio C/N sarua jeung rasio S/N.
Rasio C/N ampir sarua jeung carrier-to-interference ratio (C/I, CIR), jeung carrier-to-noise-and-interference ratio, C/(N+I) atawa CNIR.
Tempo oge[édit | édit sumber]
- Signal-to-noise ratio (SNR atawa S/N)
- Carrier-to-interference ratio (CIR or C/I)
- Pangukuran sistim audio
- Kualitas video
- Kualitas video subyektif
- Near-far problem
- Peak signal-to-noise ratio
- SINAD (rasio signal-plus-noise-plus-distortion jeung noise-plus-distortion)
- Eb/N0 (energi per bit relatif kana noise power spectral density)
- Es/N0 (energy per simbul relatif kana noise power spectral density)
- Carrier-to-receiver noise density C/N0


text:
Badan Tanaga Atom Internasional
Badan Tanaga Atom Internasional (basa Inggris: International Atomic Energy Agency/IAéa) nyaéta hiji organisasi indepénden nu ngadeg tanggal 29 Juli 1957 kalayan tujuan pikun mromosikeun digunakeunnana tanaga nuklir sacara daméy sarta nyegah digunakeunnana keur kaperluan militér.
Markas IAéa aya di Wina, Austria. IAéa anggotana aya 137 nagara.
Dina taun 1981–1997, IAéa dipingpin ku Hans Blix. Pupuhu IAéa kiwari nyaéta Mohamed ElBaradei.
Tanggal 7 Oktober 2005, IAéa jeung Diréktur Jéndralna Mohamed ElBaradei meunang pangajén perdaméyan Nobel taun 2005 keur usahana dina ngawatesan panyebaran pakarang nuklir.
Diréktur Jéndral[édit | édit sumber]
Pajabat Diréktur Jéndral IAéa:
Pranala luar[édit | édit sumber]
- (en) Loka resmi


text:
Kimia organik
Kimia organik mangrupa ulikan ilmiah ngeunaan struktur, sipat, wangunan, jeung réaksi sanyawa organik.
Daptar eusi
Tata ngaran organik[édit | édit sumber]
tata ngaran organik mangrupa sistem nu dimaneuhkeun pikeun ngaranan jeung ngagolongkeun sanyawa organik.
Sanyawa alifatik[édit | édit sumber]
Hidrokarbon - Alkana - Alkéna - Diéna atawa Alkadiéna - Alkuna - Halogénoalkana - Alkohol - Mérkaptan - Éter - Aldehid - Keton - Asam karboksilat - Éster - Karbohidrat - Sanyawa alisiklik - Amida - Amina - Lipid - Nitril
Sanyawa aromatik[édit | édit sumber]
Bénzén - Toluén - Xilén - Anilin - Fénol - Asétofénon - Bénzonitril - Halogénoaren - Naftalén - Antrasén - Fénantrén - Bénzopirén - Koronén - Azulén - Bifénil
Sanyawa hétérosiklik[édit | édit sumber]
Piridin - Pirol - Tiofén - Furan - Imidazol
Polimér[édit | édit sumber]
Polimér mangrupa hiji wujud molekul nu husus. Umum dianggap molekul "gedé", polimér meunang gelar éta dumasar kana ukuranana sabab disusun ku loba bagéan nu leuwih leutik. Bagéan nu leutikna bisa kembar kimiawi nu ngawujud jadi molekul homopolimér, atawa bisa ogé tina béda-béda struktur kimiawi nu ngawujud jadi molekul hétéropolimér. Polimér mangrupa sawaréh ti "makromolekul" nu ukur digolongkeun dumasar ukuranana nu dianggap gedé.
Polimér bisa organik atawa anorganik, umum kapanggih mah organik (misal poliétilén, polipropilén, Pléxiglas, jsb), tapi nu anorganik ge mindeng kapanggih na kahirupan sapopoé (misal silly putty, silikon, jsb).
Konsép[édit | édit sumber]
Tata ngaran organik - Rumus kimia - Rumus struktur - Rumus rangka - Réaksi organik
Ciri-ciri zat organik[édit | édit sumber]
Nu jadi alesan pangna aya loba pisan sanyawa karbon nyéta sabab karbon mibanda kamampuhan pikeun ngawangun ranté karbon nu panjangna rupa-rupa, sarta cingcin nu ukuranana béda (katénasi). Lolobana sanyawaan karbon peka pisan ku panas jeung umumna terurai méméh 300'C. Cenderung kurang leyur na cai dibanding kalolobaan uyah anorganik. Béda ti uyah, sanyawa organik leuwih leyur na pangleyur organik saperti éter atawa alkohol. Sanyawa organik kabeungkeut sacara kovalén.
Sajarah[édit | édit sumber]
Kimia organik salakuélmu umumna kaaku dimimitian ku sintésis organik uréa ku Friedrich Woehler tina bahan anorganik taun 1828.


text:
KH ASEP A. MAOSHUL AFFANDY
Aya dua rupa perbedaan dina Islam :
1. Perbedaan 'Aqidah
2. Perbedaan cara ibadah
PENJELASAN :
Peryogi diuningakeun bahwa secara global dina Islam teh aya dua perbedaan :
Kahiji, Perbedaan 'Aqidah anu bakal ngakibatken dua perbedaan di Akherat, nyaeta jadi ahli Sawarga salawasna sarta moal kaluar deui tina Sawarga, aya deui anu ngakibatkeun bakal ngajadi ahli naraka salawasna tur moal kaluar deui tina naraka samisal kapercayaan ka Alloh marengkeun percaya ka lian Alloh (Musyrik) atawa salah ngaNabi boh sama sakali henteu ngaNabi ka Kanjeng Nabi Muhammad SAW. atawa marengkeun ngaNabi ka lian Nabi Muhammad SAW. samisal ka Mirza Gulam Ahmad jeung lianna atawa oge teu percaya kana Al-Quran atawa kana Al-Hadits jeung rea-rea deui sajaba ti eta.
Kadua, Perbedaan dina cara ibadah anu sok disebut Khilafiyyah samisal perbedaan Qunut jeung teu Qunut dina Sholat Subuh, perbedaan ngucapkeun Niyat (Usholli...) dina samemeh Sholat jeung sajabana.
Perbedaan anu ieu mah henteu ngakibatkeun bedana pangbalikan di Akherat, sadayana oge jadi ahli Sawarga, ngan pedah pikeun anu pernah ngalakonan ma’shiyat sarta teu meunang hampura ti Alloh SWT. eta mah samemeh asup ka Sawarga teh disiksa heula dina naraka. Lila jeung sakeudeungna dina naraka eta saukuran gede atawa leutik dosa dirina, ngan kabeh oge ari siksa mah teu aya anu teu nyeuri.Ku hal sakitu kuatkeun 'Aqidah, tanjeurkeun Syare’at di diri pribadi, dulur-dulur jeung babaturan salembur, ka beh dituna babaturan sanagara.


text:
Salah Ngajalankeun Tugas
Juragan Istri :"Pih.. tadi si emang tukang kebon cunihin ka abdi, tapi saurna dipiwarang ku papih !".
Juragan Oded : "Naha kunaon kitu?" ( ngajawab nyalse terus muka dasi lorengna nu gagebay)
Juragan istri : "Ah pokona cunihin tur campelak ka dunungan, naha leres eta teh dipiwarang ku papih ?"
Juragan Oded : "Naha da papih mah teu rumasa tutah titah nanaon ka simamang teh, ngan tadi rumasa ngomong kieu dina telepon teh : 'Mang lamun hujan, omat pangangkatkeun erok juragan istri, jeung asupkeun manukna... sakitu !'"


text:
Hartina : Teu curiga saeutik-eutik acan.
502. Raweuy beuweungeun, rambay alaeun.
Hartina : Loba dahareun, da loba pepelakan.
503. Asa rawing daun ceuli.
Hartina : Teu ngeunah haté ku lantaran remen pisan ngadéngé omongan batur anu matak teu ngeunah.
504. Karawu kapangku.
Hartina :
Teu matak kitu kieu, sabab panarimaan geus bisa nutup pangaluaran.
Susah-payahna jeung pait-peuheurna geus kalakonan, di turunan mah muga-muga ngan kari ngeunahna baé.
505. Bohong dirawuan.
Hartina : Kacida rahulna.
506. Ngarawu ku siku.
Hartina : Loba teuing anu disanghareupan ku lantaran hayang meunang kauntungan anu gedé, temahna teu meunang kauntungan naon-naon, sabab ieu teu kacabak, itu teu kapigawé.
507. Endog sasayang remek hiji, remek kabéh.
Hartina : Kajeun cilaka babarengan ti batan ngan saurang anu salamet, ari nu séjénna mah carilaka kabéh.
508. Aya réngkolna.
Hartina : Aya tulisanana.
509. Rejeki maungeun.
Hartina : Rejeki anu gede anu datangna bleg sakalian, ngan hanjakalna rejeki anu bleg-blegan kitu mah langka pisan kapanggihna.
510. Sareundeuk saigel = Sabobot sapihanéan = Sabata sarimbagan.
Hartina : Sauyunan, layeut, tara aya pacéngkadan.
511. Reuntas ku tingkah.
Hartina : Turun harkat ku lantaran goréng lakulampah.
512. Uncal tara ridu ku tanduk.
Hartina : Jelema mah tara pusing atawa kaganggu ku élmuna anu loba.
513. Sabata sarimbagan.
Hartina : Sauyunan, layeut, tara aya pacéngkadan.
514. Riung mungpulung.
Hartina : Duduluran karumpul kabéh.
515. Kawas ka budak rodék hulu.
Hartina : Teu ngupama (ngajénan, ngahargaan) pisan.
516. Nu borok dirorojok, nu titeuleum disimbeuhan.
Hartina : Nu keur susah ditambah deui kasusahanana.
517. Pada rubak sisi samping.
Hartina : Sarua bae pada loba- luangna, pada loba pangalamanana.
518. Piruruhan dikatengah-imahkeun.
Hartina : Nu dusun kurang didikan, dibawa kana médan (pasamoan).
519. Rusuh luput = Gancang pincang.
Hartina : Migawé naon bae anu rurusuhan, temahna matak kaduhung, sabab hasilna teu matak nyugemakeun.
520. Tungkul ka jukut, tanggah ka sadapan.
Hartina : Junun nyanghareupan pagawéan anu nuju dilampahkeun, teu kaganggu ku naon-naon.
521. Taya halodo panyadapan.
Hartina : Taya eureunna digelendeng atawa dicarékan.
522. Nyaeuran gunung ku taneuh, sagara ku uyah.
Hartina : Nambahan kauntungan atawa kakayaan ka nu geus beunghar.
523. Sagara tanpa tepi.
Hartina : Euweuh anggeusna, euweuh béakna.
524. Nyair hurang meunang kancra.
Hartina : Sugan teh arék meunang kauntungan; kamuliaan atawa bagja anu leutik, manahoréng meunang kauntungan, kamuliaan atawa bagja anu gedé.
525. Nyaliksik ka buuk leutik.
Hartina : Nyusahkeun, peperedihan atawa pépéntaan ka jelema anu sahandapeun darajatna jeung pangabogana.
526. Nyalindung di caangna.
Hartina : Ngahaja meres rahayat supaya meunang kauntungan anu leuwih gedé ku jalan ngajual ngaran pamaréntah, pangagung atawa dunungan.
527. Nyalindung ka gelung.
Hartina : Milu hirup ka pamajikan anu loba pakayana. Nu dipalar milu hirup senang, teu karana hésé jeung capé.
528. Samagaha pikir.
Hartina : Bingung, poékeun haté, susah pikir.
529. Kawas hayam panyambungan.
Hartina : Tacan nyaho di kalér-kidul, kawantu anyar kénéh aya di éta tempat.
530. Awak sampayaneun.
Hartina : Maké pakéan nu kumaha ogé lucu baé, pantes baé.
531. Nyanggakeun suku genténg belokeun, beuheung teukteukeun, disiksik dikunyit-kunyit, dicacag diwalang-walang.
Hartina : Sumerah, masrahkeun diri, rék dibeureum rek dihideung kari kumaha di dinya baé, tina rumasa geus salah atawa boga dosa.
532. Asa nyanghulu ka jarian.
Hartina : Ngawula ka nu sahandapeun umur, pangarti atawa pangalamanana.
533. Titip diri, sangsang badan.
Hartina : Mihapékeun diri.
534. Sangsara di geusan betah.
Hartina : Teuing ku miskin, teu boga naon-naon pisan ku lantaran geus embung digawé nyiar kipayah. Anéhna téh, ari hirup mah hayang kénéh.
535. Budi santri, légég lebé, ari lampah euwah-euwah.
Hartina : Ari laku-lampahna mah kawas santri, tapi sok daék cukat-cokot (ceceremed).
536. Langsung saur, bahe carék.
Hartina : Sok gampang ngagelendeng atawa nyarékan.
537. Élmu sapi.
Hartina : Samiuk (guyub) dina kagorengan.
538. Sapi anut ka banténg.
Hartina : Awéwé nuturkeun ka salakina.
539. Sari gunung.
Hartina : Ngeunaan ka jelema anu ti kajauhan mah katémbongna teh kasép atawa geulis, tapi ari geus deukeut bréh baé yén rupana teh goréng patut.
540. Satru kabuyutan.
Hartina : Musuh nu geus lila pisan.
541. Sawan geureuh.
Hartina : Teu tulus rék kawinna, boro geus loba nu nyarahoeun jeung nyaritakeun.
542. Sawan kuya.
Ari naékna mah bisa jeung gampang, ngan turunna teu bisa jeung hésé deuih.
Gampang ari meunangna pagawéan mah, ngan hésé béléké pikeun kaluarna.
543. Sawan goléah.
Hartina : Mondok teu milih heula tempat anu pantes; abong-abong geus tunduh, di mana baé dugna. Di dinya tunduh, di dinya goléah.
544. Nété semplék, nincak semplak.
Hartina : Ninggang dina salah jeung rugi baé, turug-turug kasusah nambahan deuih.
545. Rujak sentul.
Hartina : Jelema nu teu ngartieun kana maksud omongan atawa carita batur.
546. Sereg di buana, logor di liang jarum.
Hartina : Ku lantaran loba kasalahan atawa dosa, embung cicing di nu ramé, sabab sieun; karesepna teh di nu suni, nu euweuh jelema.
547. Seuneu hurung, cai caah.
Hartina : Keur amarah, keur ambek, keur napsu.
548. Nyeungeut damar di suhunan.
Hartina : Ku lantaran pupujieun, ari ka deungeun mah daréhdéh jeung méré mawéh, tapi ari ka baraya atawa ka dulur sorangan mah sabalikna haseum budi jeung korét deuih.
549. Nyeungseurikeun upih ragrag.
Hartina : Akey-akeyan nyeungseurikeun batur, duméh buuk geus bodas, huntu geus ompong, tonggong geus bengkung, turtaning ieu téh kahareup mah ku urang saréréa bakal kasorang.
550. Seuseut batan neureuy keueus.
Hartina : Hésé pisan.
551. Hurung nangtung siang leumpang.
Hartina : Eukeur mah beunghar, loba pakéan anu aralus, turug-turug resep ngaginding deuih.
552. Nyiar batuk piaraheun.
Hartina : Nyiar pigujrudeun, pipaséaeun.
553. Sieuran.
Hartina : Sapaliwat mah siga goréng rupana, tapi lamun diawas-awas bet tegep tur manis.
554. Teu dipiceun sasieur.
Hartina : Sarua pisan teu aya bédana saeutik-eutik acan.
555. Aya di sihung maung.
Hartina : Ku lantaran loba kawawuh gegedén, dina aya karerepet atawa kaperluan anu penting téh, gampang naker meunangna pitulung.
556. Medal sila.
Hartina : Ninggalkeun pasamoan tacan waktuna, lantaran ambek nyedek atawa meunang wiwirang anu gedé.
557. Jati kasilih ku junti.
Hartina : Pribumi kaéléhkeun ku urang asing, upamana : dina perkara nyiar kipayah.
558. Nu titeuleum disimbeuhan = Nu borok dirorojok.
Hartina : Nu keur nandangan lara jeung susah, heug ditambahan kanyenyerianana deuih.
559. Cara simeut hiris, tai kana beuheung-beuheung.
Hartina : Pohara bodona, beunang dibobodo atawa ditipu ku batur.
560. Nyiuk cai ku ayakan.
Hartina : Pagawéan anu mubadir, moal ngahasilkeun naon-naon.
561. Kawas nu mulangkeun panyiraman.
Hartina : Sok nu lain-lain jeung hésé ngayakeunana anu dipikahayang ku jelema anu téréh ajal mah, kahayangna téh sabisa-bisa mah kudu dicumponan baé, sanajan matak ngarépotkeun ka ahlina.
562. Kawas siraru jadi.
Hartina : Pabaliut ku tina lobana, ngeunaan ka jelema.
563. Sireum ateulan.
Hartina : Teu rata gedéna, atawa teu rata leutikna; gedé sawaréh.
564. Sireum ogé katincak-tincak teuing mah tangtu ngégél.
Hartina : Nu leutik, tur hina ogé, ari dikaya-kaya teuing mah tangtu ngalawan ngabéla diri.
565. Ka luhur teu sirungan, ka handap teu akaran.
Hartina : Jelema nu jahat, julig jeung dengki mah, moal aya kamajuanana, boh ngeunaan pangkatna, boh ngeunaan rejekina.
566. Sirung ngaliwatan tunggul.
Hartina :
Darajat atawa milik anak, ngaluhuran bapa.
Anak ninggalkeun paéh ka indung atawa ka bapana.
567. Situ kaliung ku taman.
Hartina : Anu heubeul, éta nu kawentar atawa kamashur. Anu anyar mah henteu. Upamana : Ngeunaan imah jst.
568. Sosoroh ngadon kojor.
Hartina : Kikiriman ku lantaran aya pangarahan, tapi boro-boro meunang kauntungan, kalah ka meunang wiwirang jeung karugian.
569. Nyuhun, nanggung, ngélék, ngégél.
Hartina : Rébo pisan, loba naker babawaanana.
570. Suku dljieun hulu, hulu dijieun suku.
Hartina : Digawé nyiar kipayah, kalawan méakkeun tanaga jeung pikiran.
571. Dihurun-suluhkeun = Dikompét-daunkeun.
Hartina : Saréréa disaruakeun baé. Mun salah, salah saréréa. Mun bener, bener saréréa.
572. Bluk nyuuh, blak nangkarak.
Hartina : Kabina-bina rajinna, dina enggoning nyiar kipayah.
573. Ari diarah supana, kudu dipiara catangna.
Hartina : Naon baé anu méré hasil ka urang kudu diurus bener-bener.
574. Pakokolot supa.
Hartina : Patungturun umur, bédana ogé teu sakumaha.
575. Kawas supa jadi.
Hartina : Gancang pisan jadina jeung ngalobaanana. Upamana : ngeunaan koperasi dina jaman kiwari.
576. Tisusut-tidungdung.
Hartina : Kumawula ka dunungan atawa ka anak-pamajikan kalawan popohoan teuing, nepi ka nyanghareupan rupa-rupa kasusah.
577. Naheun bubu pahareup-hareup.
Hartina : Pahutang-hutang, si A boga hutang ka si B jeung si B ogé boga hutang ka si A.
578. Diguley ku taina.
Hartina : Duit anu dijalankeun téh, beuki lila beuki gedé, lain ku lantaran modalna ditambahan, tapi ngagedéanana téh ku lantaran loba kauntunganana.
579. Tai ka hulu-hulu.
Hartina : Teuing ku bodo.
580. Taya dunya kinasihan.
Hartina : Ka saha baé ogé anu dipikaasih ku urang mah, euweuh hiji barang anu dikorétkeun.
581. Carang takol.
Hartina : Saeutik caritana. Nu diomongkeun téh dicokot perluna bae.
582. Deukeut-deukeut anak taleus.
Hartina : Ari imah mah puguh oge padeukeut, ngan hanjakal henteu nyaho ti baréto, yen éta téh baraya.
583. Kawas cai dina daun taleus.
Hartina : Ngaléak-léak baé béak, teu aya pisan ngarina. Ngeunaan rejeki.
584. Ngaliarkeun taleus ateul.
Hartina : Ngucah-ngacéhkeun perkara atawa rasiah batur anu matak ribut jeung teu ngeunah ka saréréa.
585. Taman kaliung ku situ.
Hartina : Nu anyar anu kawentar, lain nu heubeul. Ngeunaan barang, upamana : imah.
586. Témbong tambagana.
Hartina : Katémbong kagorénganana.
587. Seukeut tambang manan gobang.
Hartina : Sakumaha gagahna, wanina jeung ngalawanna ogé, jalma jahat mah awal-ahir tangtu katangkepna ku pulisi.
588. Tamiang meulit ka bitis.
Hartina : Meunang wirang ku lantaran ngucah-ngacéhkeun rasiah batur.
589. Pagirang-grang tampian.
Hartina : Paunggul-unggul dina néangan pangupa jiwa.
590. Pindah cai, pindah tampian.
Hartina : Robah tempat matuh, robah adat jeung kabiasaan.
591. Tamplok batokeun.
Hartina : Béréhan teuing, nepi ka urang mah susah.
592. Sieun bahé tuluy tamplok.
Hartina : Sieun rugi saeutik, jadina rugi gedé pisan.
593. Jauh tanah ka langit.
Hartina :
Pohara bédana, ngeunaan kakayaan atawa martabatna.
Kahayang anu luhur teuing, pimohaleun kahontal.
594. Gedé gunung pananggeuhan.
Hartina : Boga ahli atawa kawawuhan anu beunghar atawa jadi gegedén. Dina urang aya karerepet atawa butuh ku pitulung, éta jelema bisa nulungan ka urang ku kabeungharan atawa kakawasaanana.
595. Gusti Allah tara nanggeuy di bongkokna.
Hartina : Gusti Allah tara nangtayungan ka mahlukna anu salah atawa boga dosa ka papada kawula.
596. Kawas nanggeuy endog beubeureumna.
Hartina : Nyaah teu aya wates-wangenna. Balukarna : paur baé nu aya téh, bisi jelema anu dipikanyaahna téa papanggih jeung kasusahan.
597. Nanggung bugang.
Hartina : Kapapaténan ku dulur sakoloteun atawa sangoraeun.
598. Tanggung rénténg.
Hartina : Nginjeum duit ka Bank Ra'yat babarengan, nu jadi borehna lain imah, atawa tanah, tapi anu ngarinjeum téa silih borehan.
599. Nangtung di kariungan, ngadeg di karageman.
Hartina : Ngariung, rarageman ngabadamikeun hiji perkara.
600. Nu tani kari daki, nu dagang kari hutang.
Hartina : Nu tani jeung nu dagang sarua ripuhna, euweuh nu mulia.


text:
Tuesday, 19 April 2011
Sunda_Kecap Memet
Tuesday, April 19, 2011 Sunda No comments
4. Kecap Memet
Nya éta kecap nu asalna tina hiji omongan tuluy dicokot sawatara engangna nu dianggap penting.
Contona: comro (tina oncom di jero), cilok (aci dicolok), sukro (suuk di jero), misro (amis di jero), ciréng
(aci digoréng), jrrd.
Salian ti kecap memet aya deui basa ‘kirata’, nya éta dikira-kira malahmandar nyata.
Contona: - ‘géksor’ hartina ari gék diuk sor disuguhan
- ‘guru’ hartina nu wajib digugu jeung ditiru, jrrd.
Subscribe to: Post Comments (Atom)


text:
Hal munggaran kahiji, urang hoyong deeply alhamdulillah Christopher ti LPK Studio – http://lpkstudio.com/ pikeun desain anyar website urang, website anyar ieu téh ahirna nepi ka standar web anyar ayeuna urang jeung kudu ditingali dina alat nu bagerak Anjeun.
Kami estu dinikmati gawe bareng Christopher dina ieu, jeung manéhna pisan efisien, responsif jeung terang naon we diperlukeun komo saméméh we nanya 🙂
Nu website anyar dipirig ku siaran anyar, euweuh utama dieu tapi sababaraha bug ngalaman Isro jalan dodol nu.
- Deui bisa maké + lambang jero tarjamahan
- Dina sababaraha kali, ayat lila teu meunangkeun panarjamahan otomatis ditangtoskeun ti Google
- Bubuka leuweung tarjamahan heubeul teu bener gawé di 0.9.7.0
Rasakeun kanikmatan versi anyar, jeung pastikeun anjeun ngaronjatkeun ka vérsi full ieu, nya bebas.


text:
1). Kawih
Kawih teh nyaeta lalaguan sunda bebas, anu henteu kauger atawa kaiket ku aturan, boh laguna, boh rumpakana. Lalaguan pop sunda karangan nano.S, Doel sumbang, atawa nu sok dihaleuangkeun ku seniman calung Hendarso, eta teh lagu kawih. Contoh lagu kawih "Bubuy Bulan" (ciptaan Beni Corda),"kalangkang", "Anjeun", "Cinta" (Cipataan Nano.S), "Emen" (ciptaan Nico), "pangandaran", "somse" (ciptaan Doel sumbang), "Mawar Bodas", "Dina amparan sajadah" anu di kawihkeun ku Hendarso, "Curug Cidulang" jeung "ulah ceurik" anu dihaleuangkeun ku Yayan Jatnika. upama aya lagu bebas tangtuna aya nu teu bebas atawa kauger ku aturan, boh laguna, boh rumpakana, anu kitu teh di sebutna tembang.cianjur sok di sebut seni tembang, sabab lagu jeung rumpakana, aya aturanana anu maneuh. upamana bae rumpakana dina wangun pupuh.
lian kawih jeung tembang aya deui kakawihan. kakawihan teh lalaguan barudak. upamana bae "Cingciripit", "Ayang-ayang Gung", "Sasa limpetan", "Eundeuk-eundeukan", jeung "Cingcangkeling". Kakawihan biasana dihaluangkeun bari arulin.
- KAWIH JEUNG TEMBANG
- Kawih teu kaungger ku pupuh
- Tembang kaungger ku pupuh


text:
Basa Minangkabau
Basa Minangkabau (Baso Minang) nyaéta salah sahiji basa ti rungkun basa Malayu anu diomongkeun hususna di wewengkon Sumatra Kulon, bagian kulon propinsi Riau sarta sumebar di sagala rupa dayeuh di sakumna Indonésia.
Sempet aya pertentangan ngeunaan hubungan basa Minangkabau jeung basa Malayu. Sawaréh pakar basa nganggap basa ieu minangka dialek Malayu, alatan lobana sasaruaan kosakata sarta wangun tuturan di jerona, samentara anu séjén malahan beranggapan basa ieu mangrupa basa teuneung anu béda jeung Malayu.
Kerancuan ieu disebabkan alatan basa Malayu dianggap hiji basa. Lolobana pakar kiwari nganggap yén basa Malayu lain hiji basa, tapi mangrupa hiji jumplukan basa di jero rungkun basa Melayik. Dina jumplukan Malayu kasebut, basa Minangkabau nyaéta salah sahiji basa.
Daptar eusi
Wewengkon sebar ceuk[édit | édit sumber]
Sacara historis, wewengkon sebar ceuk Basa Minangkabau ngawengku urut wewengkon kakawasaan Karajaan Pagaruyung anu berpusat di Batusangkar, Sumatra Kulon. Batas-batasnya dawam dinyatakeun dina babasan Minang di handap ieu:
- Dari Sikilang Aia Bangih
- hingga Taratak Aia Hitam.
- Dari Durian Ditakuak Rajo
- hingga Sialang Balantak Basi.
Sikilang Aia Bangih nyaéta wates kalér, ayeuna di wewengkon Pasaman Kulon, berbatasan jeung Natal, Sumatra Kalér. Taratak Aia Hitam nyaéta wewengkon Bengkulu. Durian Ditakuak Rajo nyaéta wewengkon di Kabupatén Bungo, Jambi. Anu pamungkas, Sialang Balantak Basi nyaéta wewengkon di Rantau Barangin, Kabupatén Kampar, Riau ayeuna.[rujukan?]
Basa Minangkabau ogé jadi basa lingua franca di wewengkon basisir kulon Sumatra Kalér, komo ngahontal laér nepi ka basisir kulon Acéh. Di Acéh, penutur basa ieu disebut minangka Aneuk Jamee. Sajaba ti éta, basa Minangkabau ogé diomongkeun ku masarakat Negeri Sembilan, Malaysia anu nini moyangnya mangrupa pendatang asal ranah Minang saprak berabad-abad tiheula. Dialek basa Minangkabau Negeri Sembilan ieu disebut Baso Nogoghi.
Dialék[édit | édit sumber]
Basa Minang ngabogaan loba dialék, komo antarkampung anu dipisahkeun ku walungan ogé bisa miboga dialék anu béda.[rujukan?] Béda pangbadagna nyaéta dialék anu diomongkeun di wewengkon Basisir Kidul sarta dialek di wewengkon Mukomuko, Bengkulu.
Sajaba ti éta dialek basa Minangkabau ogé diomongkeun ku sawaréh nu nyicingan di sapanjang basisir kulon pulo Sumatera mimitian ti Natal, Sibolga, Barus di Sumatera Kalér nerus ka Singkil, Simeulue, Acéh Kidul, Acéh Kulon Daya sarta Meulaboh di Acéh. Di Acéh dialek Basa Minang ieu disebut kalayan Basa Jamee.
Di handap ieu nyaéta perbandingan béda antara sawatara dialek:
Pikeun komunikasi antar penutur basa Minangkabau anu sakitu rupa-rupa ieu, pamustunganana dipergunakanlah dialek Padang minangka basa baku Minangkabau atawa disebut Baso Padang atawa Baso Urang Awak. Basa Minangkabau dialek Padang ieu pisan anu jadi acuan baku (standar) dina ngawasa basa Minangkabau.[rujukan?]
Conto[édit | édit sumber]
Karya sastra[édit | édit sumber]
Karya sastra tradisional berbasa Minang ngabogaan persamaan wangun kalayan karya sastra tradisional berbahasa Malayu umumna, nyaéta ngawangun pantun, carita rahayat, hikayat nini moyang (tambo) sarta adat-istiadat Minangkabau. Penyampaiannya biasana dipigawé dina wangun carita (kaba) atawa dinyanyikan (dendang).
Perbandingan jeung sawatara basa séjén ti rungkun Malayu[édit | édit sumber]
Urang Minangkabau umumna boga pamadegan loba persamaan antara Basa Minangkabau jeung Basa Malayu/Indonesia. M. Rusli dina Peladjaran Bahasa Minangkabau nyebutkeun dina pokona béda antara Basa Minangkabau sarta Basa Indonésia nyaéta dina béda lafal, sajaba béda sawatara kecap.
Conto-conto béda lafal Basa Malayu/Indonesia sarta Basa Minangkabau nyaéta kieu:
- ul-ua, conto: bandul-bandua
- ut-uik, conto: rumput-rumpuik
- us-uih, conto: putus -putuih
- is-ih, conto: baris -barih
- it-ik, conto: sakit -sakik
- as-eh, conto: batas -bateh
- ap-ok, conto: atap -atok
- at-ek, conto: rapat-rapek. Pikeun kecap-kecap asalna ti basa kosta at-aik, conto: adat-adaik
- al/ar-a, conto: jual-jua, kabar-kaba
- e(pepet)-a, conto: beban-baban
- a-o, conto: kuda-kudo
- awalan ter-, ber-, per- jadi ta-, ba-, pa-. Conto: berlari, termakan, perdalam (Basa Malayu/Indonesia) jadi balari, tamakan, padalam (Basa Minangkabau)[2]
Persamaan antara basa Minangkabau sarta sagala rupa basa séjén ti rungkun Malayu bisa contona ditempo dina perbandingan kosakata katut:
Béda bisa ditempo dina vérsi unggal ti Pernyataan Umum ngeunaan Hak-hak Asasi Manusa:
Catetan[édit | édit sumber]
- ↑ Moeliono, A.M., (2000), Kajian serba linguistik: untuk Anton Moeliono, pereksa bahasa, BPK Gunung Mulia, ISBN 9796870045.
- ↑ Edwar Djamaris, Beberapa masalah dalam penerjemahan naskah Sastra Minangkabau
Référénsi[édit | édit sumber]
- Tata Bahasa Minangkabau, Gerard Moussay
(Judul pituin: La Langue Minangkabau, ditarjamahkeun ti basa Perancis ku Rahayu S. Hidayat), ISBN 979-9023-16-5.


text:
Salasahiji lembaga nu neundeun koléksi naskah Sunda téh nyaéta Perpustakaan Nasional Républik IndonésiaI (PNRI). Leuwih kurang aya kana lima ratusna naskah Sunda nu jadi koléksi PNRI téh. Sok sanajan koléksina teu saloba jeung nu aya di Universitas Bibliotheek Leiden, tapi réa naskah Sunda nu kawilang penting diteundeun di ieu lembaga. Sebut baé Carita Parahiyangan, Siksa Kandang Karesian, jeung Séwaka Darma pikeun naskah Sunda kuna (saterusna disingget NSK), atawa Babad Cirebon, Carita Ki Sabeulah, Babad Timbanganten, Kamus Melayu – Sunda yasana R.A.A. Kusumahningrat pikeun naskah Sunda kabéhdieunakeun.
Dumasar kana tempat diteundeunna, naskah Sunda koléksi PNRI téh sacara basajan mah bisa dibagi dua, nyaéta koléksi nu diteundeun dina rak jeung koléksi nu diteundeun dina peti. Unggal naskah ditandaan ku kode naskah jeung nomor koléksi. Koléksi nu diteundeun dina rak umumna mangrupa koléksi naskah nu geus dijilid, ngawengku (1) koléksi utama naskah Sunda (SD), (2) koléksi utama Koninklijk Bataviaasch Genootschap (KBG), jeung (3) koléksi naskah jilidan J.L.A. Brandes (BR). Sedengkeun koléksi naskah nu diteundeun dina peti, sumebar dina sababaraha sub koléksi nyaéta (1) koléksi arsip jeung catetan C.M. Pleyte (PLT), (2) koléksi arsip jeung catetan K.F. Holle (KFH), (3) koléksi lambaran arsip Brandes (NBR), (4) koléksi arsip nu diteundeun dina lomari Brandes (LBR), jeung (5) koléksi naskah Sunda kuna nu ditulis dina daun lontar, nipah jeung awi.
Kajaba ti bungkeuleukan naskahna téh, PNRI mibanda koléksi mikrofilm deuih, ngawengku leuwih kurang 147 naskah Sunda koléksi PNRI jeung naskah-naskah koléksi Lima Lembaga Jawa Barat (dina 50 rol mikrofilm). Di antara naskah-naskah Sunda koléksi PNRI, naskah Sunda kuna can dimikrofilmkeun.
Ku tungtutan kamajuan téknologi informasi, kiwari PNRI geus ngadigitalkeun sababaraha naskah Sunda, jeung sabagian di antarana bisa diaksés ku saha waé kalawan gratis ngaliwatan jaringan internét. Naskah bisa dipulut (didownload) dina format PDF jeung Flash HTML kalawan babari tur gancang dina ramatloka http://digilib.pnri.go.id.
Pikeun maluruh naskah-naskah Sunda nu aya di PNRI, panalungtik naskah bisa ngamangpaatkeun rupa-rupa katalog naskah Sunda, boh anu geus diterbitkeun boh anu can diterbitkeun. Katalog naskah Sunda koléksi PNRI nu geus diterbitkeun di antarana Naskah Sunda susunan Edi S. Ekadjati (Wedalan LKUP, 1988), Katalog Induk Naskah-naskah Nusantara Jilid IV: Perpustakaan Nasional RI susunan T.E. Behrend spk. (Wedalan Yayasan Obor Indonésia jeung École Francaise d’Extremê-Orient, 1998), jeung Jawa Barat: Koléksi Lima Lembaga susunan Edi S. Ekadjati jeung Undang A. Darsa (Yayasan Obor Indonésia jeung École Francaise d’Extremê-Orient, 1999). Sedengkeun katalog Naskah Sunda Koléksi PNRI nu can diterbitkeun atawa mangrupa sténsilan di antarana Katalog Naskah Sunda susunan R. Memed Sastrahadiprawira (1928), Fisik Naskah Sunda Koléksi PNRI susunan Ruhaliah (2003), jeung Naskah Sunda Koléksi PNRI susunan Ruhaliah (2004).
Husus pikeun NSK mah, nepi ka danget ieu can aya katalog anu lengkep tur informatif. Bacaan nu hésé tur merlukeun waktu nu lain sakeudeung jigana jadi salah sahiji faktor utama. Ekadjati ogé nétélakeun ieu pasualan nalika anjeunna nyusun katalog naskah Sunda.
Beberapa naskah yang ditemukan, belum disertakan dalam daftar naskah di sini, karena belum dapat diketahui isinya. Hal itu disebabkan oleh belum diperolehnya izin penelitian/pembacaan atas naskah-naskah tersebut, baik dengan alasan birokrasi ataupun alasan tabu dibaca pada sembarang waktu maupun dengan alasan pembacaannya memerlukan waktu yang khusus dan lama. (Ekadjati, 1988: 4)
Sajaba ti éta, nu jadi pasualanana nyaéta tempat neundeun NSK téh sumebar dina peti sacara acak. Upamana kropak 407 ayana dina peti 86, kropak 406 dina peti 15 (Carita Parahiangan) jeung 408 dina peti 16 (Séwaka Darma) bisa jadi tempat neundeunna baheula mah dina sapeti.
Ku éta perkara, bawirasa kacida perluna data ngeunaan kaayaan NSK di PNRI téh pikeun panaratas jalan panalungtikan nu leuwih nyosok jero.
Nu Nyampak
Saméméh miang ngajugjug ka nu dituju, aya hadéna mariksa deui bebekelan urang. Naon saéstuna nu geus nyampak di urang ayeuna nu bisa dijieun tuduh jalan pikeun nyaangan jalan sorangeun patali jeung kapentingan ngaguar NSK? Panalungtikan-panalungtikan NSK nu geus ditaratas ku para ahli téh saéstuna geus bisa dijieun tatapakan enggoning ngagarap NSK ka hareupna. Nepi ka danget ayeuna, sahenteuna kacatet aya 21 NSK nu geus ditalungtik téh, jeung 15 di antarana mangrupa koléksi PNRI. Lengkepna NSK koléksi PNRI nu geus ditalungtik bisa dititénan dina lampiran 1.
Panalungtikan-panalungtikan NSK lumangsung jero saabad leuwih, ti serek tengah abad ka-19 nepi ka awal abad ka-21. Nu mimiti ngagulang-gapér NSK réréana mah para ahli Walanda nu neundeun minat kana budaya Sunda. Panalungtikan-panalungtikanana lolobana medal dina média basa Walanda saperti Tijdschrift voor Indische Taal-, Land- en Volkunde uitgeven door Koninklijk Bataviaasche Genootschap (TBG) jeung Bijdragen tot de taal-, land- en volkenkunde van Nederlandsch-Indië nu hésé diaksés ku nu teu bisa basa Walanda.
Tarékah urang Walanda ngaguar kabudayaan Sunda buhun nu nyampak dina NSK dituluykeun ku urang Sunda kalawan hasil nu leuwih nyugemakeun, di antarana Carita Parahiyangan édisi Atja (1968); Sanghyang Siksa Kandang Karesian, Séwaka Darma, jeung Amanat Galunggung édisi Saleh Danasasmita spk. (1981 & 1987); Sanghyang Hayu édisi Undang A. Darsa (1998); jeung Kosmologi urang Sunda édisi Undang A. Darsa (2006), mangrupa cecekelan nu bisa dimangpaatkeun ku nu boga karep ngulik NSK.
Naon nu dipigawé ku Noorduyn jeung Teeuw ngaliwatan panalungtikanana kana Pantun Ramayana, Sri Ajñana, jeung Bujangga Manik ogé geus méré sumbangan nu pohara gedéna dina panalungtikan NSK. Éta tilu téks Sunda kuna téh ku aranjeunna diguar dikali-cacingkeun nepi ka ngajanggélék mangrupa buku nu dijudulan Three Old Sundanese Poem (Noorduyn & Teeuw, 2006). Kajaba ti transliterasi jeung tarjamahan téks sakumaha ilaharna, ieu buku nu kandelna 495 kaca téh dieuyeuban ogé ku catetan-catetan nu imeut patali jeung naskah nu digarapna, saperti ulikan struktur basa Sunda kuna, babandingan basa Sunda kuna jeung basa Sunda kiwari, babandingan basa Sunda kuna jeung basa Jawa kuna, kaasup ajén-inajén sastra Sunda buhun nu nyangkaruk dina téks-téks nu digarapna. Kiwari ieu buku geus medal dina basa Indonésia nu dijudulan Tiga Pesona Sunda Kuna beunang narjamahkeun Hawé Setiawan, Undang A. Darsa jeung Tien Wartini (wedalan Pustaka Jaya, 2009). Usaha narjamahkeun buku panalungtikan NSK nu ‘daria’ tangtuna bakal méré mangpaat nu gedé.
Usaha munggaran nu dilakonan panalungtik patali jeung basa Sunda kuno nu geus carem nyaéta ngumpulkeun kekecapan katut hartina. Dina emprona, panalungtikan-panalungtikan NSK geus ngahasilkeun sababaraha kamus Sunda kuna nu sakabéhna mangrupa kamus dwi-bahasa (Sunda Kuna – Indonésia), di antarana: Kamus Bahasa Sunda Kuna - Indonésia (Hermansoemantri, spk.: 1986-1987), Kamus Bahasa Naskah dan Prasasti Sunda Abad 11 s.d 18 (Suryani spk., 2001), Kamus Bahasa Sunda Kuna-Indonesia (Suryani & Undang A. Darsa, 2003), jeung Kamus Bahasa dan Seni Budaya Sunda Buhun (Suryani, 2008).
Basa Sunda kuna nu nyampak dina téks-téks Sunda kuna raket patalina jeung basa Jawa kuna. Ku kituna, kajaba ulikan léksikografi nu geus ditaratas ku cara ngumpulkeun kecap-kecap tina NSK, bawirasa perlu ogé dieuyeuban ku kamus Jawa kuna nu geus nyampak. Kamus Jawa Kuna Zoetmulder (mimiti medal taun 1982, mangrupa Kamus Jawa Kuna – Inggris) nu disusun salila 25 taun, kawilang rada nenggang dibanding kamus nu séjénna. Dina ieu kamus, Zoetmulder rikip jeung satia pisan kana téks. Unggal éntry kecapna teu weléh ditandaan ku judul téks Jawa Kuna nu ngandung hiji kecap dina léma. Cindekna, kecap ‘anu’ kapanggih dina teks ‘anu’ baris ka sa-‘anu’, conto larapna ‘kieu’, jst. Ku alatan kitu, panalungtik bisa nyusud hiji kecap kana naskah nu dijieun rujukan kecap. Emuch Hérmansoemantri saparakanca saéstuna geus naratas kamus samodél kitu nalika nyusun Kamus Basa Sunda Kuna Indonésia (1986-1987), hanjakalna, NSK nu dijadikeun sumber ukur tilu naskah nyaéta Carita Ratu Pakuan, Carita Parahiyangan, jeung Siksa Kandang Karesian.
Kajaba ti kamus dwi-bahasa, ulikan-ulikan filologi, épigrafi, paléografi, arkéologi, jsté. teu kurang ogé nu geus nyampak deuih. Sumbangan paléografi Holle dina bukuna Tabel van Oud en Nieuw Indische Alphabetten (1882) bisa dijieun cecekelan penting ogé pikeun panalungtik upama nimu kasus patali jeung aksara dina NSK. Laporan Kapurbakalaan N.J. Krom dina Rapporten van den Oudheidkundigen Dienst in Nederlandsch Indie (1914) bisa dimangpaatkeun ku panalungtik enggoning nyukcruk galur raratan naskah sagédéngeun arsip-arsip BGKW dina Notulen van de algemeene en directievergaderingen van het Bataviaasch Genootschap van Kunsten en Wetenschappen (NBG), Tijdschrift voor Indische Taal-, Land- en Volkunde uitgeven door Koninklijk Bataviaasche Genootschap (TBG), jeung Verhadelingen van het Bataviaasch Genootschap van Kunsten en Wetenschappen (VBG).
Nu ditataan di luhur téh keur saheulaanan mah bawirasa bisa dijieun tatapakan enggoning nalungtik NSK nu masih kénéh ‘nyumput’ téa.
Nu Nyumput
Dina jero sataun (2008-2009), panalungtik naskah Sunda kuna nu datang ka PNRI téh ngan aya tiluan. Nu hiji, mahasiswa ITHB nu rék nalungtik Aksara Sunda patali jeung seni grafisna. Nu kadua, mahasiswa S1 Unpad jurusan Sastra Indonésia, jeung nu katilu Rahmat, Mahasiswa S2 ti Unpad nu nalungtik Bimaswarga (kropak 623) pikeun bahan tésis. Iwal ti Rahmat, nu séjénna mah bangun pugag. Mahasiswa ITHB pabeulit jeung référénsi nu kurang ngeunaan tipologi aksara Sunda kuna, nepi ka pindah pileumpangan nalungtik aksara Palawa. Mahasiswa S1 Unpad Sastra Indonésia, boboléh sanggeus dibéré 5 foto NSK pikeun dibaca. Boa ieu téh jadi tanda, yén panalungtikan NSK téh mémang ngahudang minatna ukur mimitina hungkul, da kadituna mah, sanggeus nyanghareupan pirang-pirang pasualan nu témbong tina NSK, karéréaan magol.
Ulah waka nalungtikna, dalah maluruh NSK dumasar katalog nu aya, teu jadi jaminan yén data nu nyampak téh bisa dipiandel. Sumawonna NSK, nu méh sakabéhna can kadata kalawan enya-enya dina katalog, da nu nyusun katalogna réréana ogé lain urang Sunda. Pamustunganana, moal héran mun aya naskah nu dijudulan ‘Lontar Sunda Kuno’ (maké tanda tanya di tukangna) atawa ‘Sundaasch’ (mun nu méré judul urang Walanda), samalah aya nu dina labelna ditulisan ‘tanpa judul’ atawa tanda tanya hungkul. Tina data nu sakitu heureutna, naha bisa ngahudang kapanasaran nu boga minat nalungtik NSK? Kapan nu jadi udagannana naskah dikatalogkeun téh nyaéta pikeun méré gambaran umum saheulaanan kana naskah sangkan bisa ngahudang kapanasaran panalungtik naskah.
Ningali pasualan kitu, ti serek bulan Méi nepi ka bulan Juli taun 2008, PNRI ngayakeun kagiatan stock opname kana koléksi naskah. Éta kagiatan téh dilaksanakeun pikeun maluruh kaayaan fisik naskah. Tina éta kagiatan téh, kapanggih ogé sababaraha NSK nu salila ieu teu kasebut-sebut, teu kadaftar dina katalog, atawa tacan ditalungtik ku para ahli. Lebah nangtukeun hiji naskah bisa digolongkeun kana NSK sakurang-kurangna dipaké sababaraha tinimbangan, di antarana:
- bahan naskahna tina daun lontar, daun nipah , jeung awi;
- nu digunakeun nyaéta aksara Sunda kuna jeung aksara Buda atawa Gunung. Aksara Sunda kuna ditulis dina daun lontar jeung awi, sedeng aksara Buda atawa Gunung ditulis dina daun nipah;
- nu digunakeun nyaéta basa Sunda kuna atawa basa Jawa kuna;
- naskah ilaharna mangrupa gambaran urang Sunda saméméh kapangaruhan ku Islam (pra-Islam) ;
- nu ngajéntrékeun ngeunaan iraha jeung dimana éta naskah ditulis atawa disalin (kolofon); jeung
- kapanggihna éta naskah méméh asup jadi koléksi BGKW.
Saéstuna, dina sababaraha peti kapanggih ogé sababaraha naskah nu ditulis dina kertas Éropa ngagunakeun aksara Latin, mangrupa hasil transliterasi Holle, Pleyte, jeung Brandes kana NSK. Naskah nu samodél kieu teu diasupkeun kana katégori NSK, tapi sahenteuna bisa dimangpaatkeun ku panalungtik pikeun babandingan nalika maca NSK.
Dumasar kana tinimbangan-tinimbangan nu ditataan di luhur, bisa ditangtukeun – sok sanajan saheulaanan – yén leuwih kurang aya 55 naskah koléksi NSK di PNRI téh. Tina jumlah sakitu leuwih kurang 40 naskah (72%) nu can kagarap téh, ngawengku 1214 kaca. Upama nilik kana aksarana, 24 naskah ngagunakeun aksara Sunda kuna jeung 16 Naskah ngagunakeun aksara Buda. Dumasar kana bahanna, 22 naskah ditulis dina lontar, 15 naskah ditulis dina nipah, jeung 3 naskah ditulis dina awi. Teu sakabéh naskah bisa kapaluruh eusina, kusabab merlukeun waktu nu lain sakeudeung. Tapi saheulaanan bisa ditangtukeun yén eusi naskah téh rupa-rupa, ngawengku kaagamaan, élmu pangaweruh, sastra, mitologi, jlld. Demi daptar naskahna bisa diilikan dina lampiran 2.
Agénda
Tina naon nu nyampak jeung ngungkab nu masih nyumput téh sahenteuna bisa ditarékahan nyusun rupa-rupa léngkah ka hareupna dina raraga ngungkulan pasualan dina NSK. Keur saheulaanan, dumasar tinimbangan data-data nu geus nyampak, sawatara usul bawirasa perlu diasongkeun patali jeung kapentingan panalungtikan NSK, di antarana:
- Nepungkeun deui sing saha nu boga karep ngagarap NSK nepi ka ngawangun hiji tim anu solid. Tim bisa diwangun ku ahli akademis jeung téknis. Périodeu 80-an minangka périodeu nu nyongcolang dina raraga prosés ngagarap NSK bawirasa bisa dijieun panyileukan. Ieu hal teu leupas tina pokalna Sundanologi mangsa harita. Pangna kitu, dina éta périodeu, panalungtikan NSK dipigawé ku cara dirempug babarengan dina beungkeutan tim. Cindekna, ieu bagéan macana, itu bagéan narjamahkeunana, réréncangan ieu bagéan napsirkeunana, réréncangan itu bagéan nyieun panganteurna, dunungan ieu nu ngusahakeun piwaragadeunana, jsté.
- Maluruh data-data NSK nu nyampak bari nyieun déskripsi kodikologi nu lengkep. Lajuning lakuna, bisa disusun skala prioritas garapan. NSK mana nu kudu diheulakeun, NSK mana nu bisa diengkékeun. Naha naskah kaagamaan, pangaweruh umum, sastra, sajarah, jsté.
- Ngadokuméntasikeun NSK koléksi PNRI ku cara digitalisasi. Ku cara kieu, pasualan téknis garapan bisa kaungkulan. Copélna aya 3 mangpaat tina digitalisasi NSK téh, nyaéta (1) eusi naskah bisa kasalametkeun upama naskah aslina geus ruksak, (2) ngahémat waragad (3) ngahémat waktu & tanaga. Hasil digitalisasi bisa dibuka aksésna sacara umum ngaliwatan média internét. Digitalisasi naskah nu bisa dijieun panyileukan upamana baé digitalisasi Naskah Acéh (bisa ditoong di http://acehms.dl.uni-leipzig.de/ nu dilaksanakeun dina raraga nyalametkeun naskah sabada Tsunami), digitalisasi Naskah Islam Leipzig Jerman (http://islamic-manuscripts.net/), digitalisasi Naskah Universitas Princeton Inggris: (http://digilib.princeton.edu/), jsté. Digitalisasi naskah nu aksésna dibuka pikeun umum dilengkepan ogé ku déskripsi naskah nu lengkep.
- Perlu ditarékahan nyusun palanggeran panalungtikan NSK nu idéal tur konsistén nu bisa dimangpaatkeun ku panalungtik minangka cecekelan standar diluyukeun jeung kaayaan garapan Naskah Sunda Kuna nu tinangtu béda jeung naskah-naskah ti luareun Sunda. Upamana, palanggeran transliterasi, éjahan, tarjamahan, sistematika, jsté. Panalungtikan nu saméméhna bisa dijieun cecekelan ogé.
- Nalungtik naskah (transliterasi, tarjamahan, analisis, jsté) kalawan jejem dumasar palanggeran konvensional nu geus dirumuskeun babarengan. Palanggeranna nu teu matok teuing, tapi copélna bisa méré standar minimal panalungtikan NSK.
- Publikasi panalungtikan NSK nu éféktif. Ulah nepi ka NSK jeung panalungtikanana alus, ku sabab publikasi panalungtikan nu sahayuna, nepi ka hasil panalungtikannana kurang bisa dimangpaatkeun ku balaréa kalawan optimal.
Tangtuna, unggal agénda aya waé hahalangna. Tapi copélna, naon nu geus ditaratas saméméhna dina ngagarap NSK téh perlu dituluykeun, ulah nepi ka pareumeun obor cénah gé. Ku kituna, meureun geus waktuna NSK ‘nu nyumput’ téh dicaangan.
Ieu bahan diskusi téh ukur panglalanyah. Étang-étang hasil évaluasi digawé salila sataun di PNRI. Upama ti ditu ti dieu seueur kakirangan, hapunten anu kasuhun. Dipiharep pisan sawangan sareng kamandang ti sadayana. Leuwih luangan, kurang tinabeuhan. Pun.
Salémba, Mei 2009
Daptar Pustaka
- Behrend (ed.), T.E., 1998, Perpustakaan Nasional Republik Indonesia. Katalog induk naskah-naskah Nusantara Jilid 4. Jakarta: Yayasan Obor Indonesia dan Ecole Francaise d’Extreme Orient.
- Ekadjati, Edi S., 1988, Naskah Sunda: Inventarisasi dan Pencatatan. Bandung: Lembaga Penelitian Universitas Padjadjaran dengan The Toyota Foundation.
- Ekadjati, Edi S. jeung Undang A. Darsa, 1999, Jawa Barat: Koleksi Lima Lembaga. Katalog induk naskah-naskah Nusantara Jilid 5. Jakarta: Yayasan Obor Indonesia dan Ecole Francaise d’Extreme Orient.
- Darsa, Undang A., 1998, Sanghyang Hayu: Kajian Filologi Naskah Bahasa Jawa Kuno di Sunda pada Abad XVI. Tesis. Bandung: Universitas Padjadjaran.
- Danasasmita, Saleh spk., 1987, Sewaka Darma (Kropak 408), Sanghyang Siksakandang Karesian (Kropak 630), Amanat Galunggung (Kropak 632): Transkripsi dan Terjemahan”. Bandung: Bagian Proyek Penelitian dan Pengkajian Kebudayaan Sunda (Sundanologi) Direktorat Jendral Kebudayaan Dep. Pendidikan Dan Kebudayaan.
- Holle, K.F., 1882 Tabel van Oud-en Nieuw-Indische Alphabetten. Bijdrage tot de Paleographie van Nederlandsch-Indie. Batavia: s’Hage.
- Hermansoemantri, Emuch, A. Marzuki, Elis Suryani, 1987, Kamus bahasa Sunda kuna Indonesia. Proyek penunjang Sundanologi Dinas P dan K Prop. Daerah Tingkat 1 Jawa Barat.
- Krom, N.J & F.D.K. Bosch, 1914, Rapporten van den Oudheidkundigen Dienst in Nederlandsch Indie. Weltevreden: Albrecht & co.
- Sastrahadiprawira, Memed, 1928, Katalog Naskah Sunda. Sténsilan, teu diterbitkeun.
- Noorduyn, J. dan A. Teeuw, 2006, Three old Sundanese poems. Leiden: KITLV Press.
- Ruhaliah, 2004, Naskah Sunda Koléksi PNRI. Diklat penunjang Mata Kuliah Filologi, UPI Bandung.
- ------------, 2003, Fisik Naskah Sunda Koléksi PNRI. Sténsilan, teu diterbitkeun.
- Suryani, Elis N.S. jeung Undang A. Darsa KBSKI, 2003, Kamus Sunda Kuno Indonesia. Sumedang: Alqaprint Jatinangor.
- Suryani, Elis spk., 2001, Kamus Bahasa Naskah dan Prasasti Sunda abad 11 s.d 18, cetakan kedua. Kerjasama Komunitas Pernaskahan Sunda Purbatisti dengan Pemerintah Kota Bandung.
- Zoetmulder, P.J., 2006, Kamus Jawa kuna – Indonesia. Cetakan kelima. Jakarta: Gramedia Pustaka Utama.


text:
Bodas endog
Bobodas endog nyaéta sebutan umum pikeun cairan hérang (disebut bodas sotéh mun geus dipanaskeun, istilahna mah albumén atawa ovalbumin) nu aya dina endog, minangka sitoplasma, nu saméméh dibuahan mah mangrupa sél tunggal. Kandunganana mah lolobana protéin (kira 10%) nu leyur na cai. Fungsi utamana mah pikeun ngabungkus konéngna sarta nyadiakeun gizi tambahan pikeun tumuwuhna émbryo. Béda ti konéng endog, kandungan lemakna ukur saeutik.
Komposisi[édit | édit sumber]
Kandungan utama bodas endog nyaéta protéin nu disebut ovalbumin, nu dumasar strukturna mah kaasup serpin.
Denaturasi[édit | édit sumber]
Sakabéh protéin, kaasup nu aya dina bodas endog, mangrupa rantay panjang asam amino nu kabeungkeut ku boh beungkeut primér, sekundér, jeung tersiér. Nalika dipasak, si beungkeut (utamana tersiér) ieu téh paregat.